
"Da bi zlo trijumfovalo jedino je potrebno da dobri 
ljudi ne čine ništa." Edmund Bruke. 


Da bi se sačuvala i izrazila sloboda, u ratu i u uslovima 
kada je ugrožena, postoje četiri zapovjedi koje navodi 
Albert Camus: Lucidnost, odbijanje, ironija i ustrajnost. 


Lucidnost koja pretpostavlja otpor mržnji. Odbijanje 
da prihvatiš glupost. Ironija kao oružje protiv 
močćnika i istrajnost koja podrazumijeva uporan 

rad i borbu 


Pripremio: Ali Faruk Biser 


Uredio i obradio: Nenad Grbac 





BOSNAEXPRESS 


Svaki voz ima kočničare, 
mašinovođu, konduktere i putnike, 
tako i Bosnaexpress naprijed juri 
cilju svome da požuri. 


I juri voz naprijed skroz 
da neko kupi najnoviji loz, 
a neko opet ispočetka 
šefu svome cipele četka. 


Nije problem što je tako 

što neko je pjev'o dok sam plak'o, 
a drugi iz daljine vik'o: 

Juriš, jarane, tako si svik'o! 


Samo me jedno sada muči 

hoće li ostat' na mojoj duši, 

ko kočnicu vuče kad stanica nije, 
kad voz brzinom najvišom bije? 


Ako već moram da usporim 

na novom mjestu život da stvorim, 
kočničar ko je mojih snova 

to moram vVidjet' iznova. 


Možda je vrijeme baš sada 

kad svjetlost sa vana u tunel pada, 
dok sam u vozu i dok snim 

snove svoje da razbistrim. 


Tako ću sada dok voz ide, 
dok putnici i osoblje se vide, 
razotkriti ko kočnicu stišće, 


jer tako silno točkovi pišće. 


Vozovođa vjerovatno nije, 

a ko drugi 

to učiniti smije 

kad vrijeme za stajanje nije? 


Oni u vozu to dobro znaju 

ali svi istom cilju hitaju, 

te ću ih pogledat' i odmah reći 
ko šta u svojoj ima vreći. 


Jedno je sigurno, a već tada 

od moga pogleda neko će da strada, 
a drugi će opet da zažmuri 

a vozit' naprijed nastavit' da juri. 


(Napisano u vrijeme rata u BiH. 
Iz knjige ,Pjeva krvava Bosna", 
str. 30 godina 1994.) 








PROLOG DVORSKE LUDE 
Igra Cap Carap 
Možda bih mogao prevariti Vas ali ne mogu prevariti sebe. 


Vi možda i ne primjećujete da su vam ukrali osmijeh i priče o 
sporednim stvarima. Ustvari, da li nam naš ego dozvoljava da 
shvatimo da su te sporedne stvari jedan dio našeg identiteta. 


Nekada davno Gospođa Laž ovladala je svijetom, a nekada davno 
neko je napisao: "Nije problem što ste me vi slagali, već što vam više 
nikad neću moći povjerovati". Kažu da je ta misao prosvijetlila ljude. 
Možda mi ta misao pomogne da vratim osmijeh i posvetim se 
sporednim stvarima. 


Na um mi skoči pitanje: da li vjerujem sebi i uopšte čemu vjera, i 
odgovor doletje: "Vjera poziva dušu da pođe dalje no što može 
vidjeti. 


"William Clarke 


A onda još jedna:"Kad izađemo pred Boga, upitat će nas; "Gdje su ti 
rane?" Ako odgovorimo; "Nemam rana.", Bog će nas upitati: "Zar 
nisi naišao ni na što vrijedno borbe?" 


Allan Boesak 

I tako misli lutaju dok rane peku i stvaraju bol. 

,Bol treba pretvoriti u nešto drugo jer onda bol nije bol, nego nešto 
drugo." Kažem sam sebi i pokušavam si objasniti nešto što se i golim 


okom vidi a dušom osjeti, ako nisi slijep kod očiju i gluh kod ušiju... | 
počinjem... 


U tome mi pomaže razumijevanje igre Cap-carap. Inače ova igra je 
stara koliko privatno vlasništvo, ratovi, dakle, koliko i čovjek, a nije 
nepoznata i u društvenom i državnom vlasništvu. Inače, u posljednje 
vrijeme svoje dobre rezultate pokazala je u Grčkoj, Španiji, Iraku, 
Afganistanu i drugim zemljama, a velike rezultate postiže i na 
Balkanskim prostorima. 


Moderni naziv igre na Balkanu je: "Ko jami jami", a skraćeno je IMT 
(Ima li mene tu. Kao i svaka igra ona ima svoja pravila. Pravila su da 
nema poravila i da se, ako postoje pravila, krše uz obrazloženje da je 
pravilo tu da se krši. Vrijednosti su postavljene kao i svaki 
vrijednosni sistem. Postoji sveto koje nema svoj vrijednosni par, a to 
sveto je novac. Niži vrijednosni par dobro i loš podređeno je svetoj 
vrijednosti. Dobro je ono što opravdava svetost, to jest gospod 
Novac. U posljednje vrijeme to je pojam penge. Za ostvarivanje cilja 
koriste se pojmovi u ime kojih se radi a to su: demokratija, prvobitna 
akumulacija kapitala, narod, nacija, država, autentičan predstavnik 
(autentikus), legitimnost, legalnost itd. 


Ono što je zabranjeno u ovoj igri su pojmovi: moral, sreća i slično. O 
etici je dozvoljeno govoriti samo u teorijskom smislu jer ona nije 
bitna u demokratiji i sl. 


Sredstva kojim se igra ova igra su laž, informacija kao propaganda i 
raspodjela igrača kao navijača i istovremeno učesnika u igri. Vrijeme 
koje je potrebno da navijači shvate da su oni igrači u igri je dovoljno 
da oni koji vode igru zauzmu čvrste pozicije. Kako se igra dalje odvija 
teško je predvidjeti, ali je potrebno dosta vremena da navijači 
postave svoja pravila. Inače skračenica IMT (ima li mene tu?) za 
većinu ili, bolje reći, za navijače, ima značenje da ih nema - ni tamo 
ni ovamo. 


Stil, način pisanja, u ovoj knjizi je Čovjek ili pisac sam po sebi, kako je 


u tom smislu rekao jedan teoretičar stila. Lucidnost, odbijanje, 
ironija i ustrajnost, pravila novinarstva koja je nametnuo Albert 

Kami 1939. ovdje se ne poštuju niti priznaju. Jer ko bi se tako nešto 
usudio primjenjivati kada se govori o našim vođama i našoj etičnosti 


Neki su tvrdili da: ,Opasno je biti iskren, ako ujedno nisi glup." Pisac, 
da se ne bi doveo u opasnost i da bi izbjegao sudbinu nekih 
prethodnika, boraca za istinu, našu najsporedniju stvar, proglašava 
se glupim i ludim, jer šta je danas normalno? Namjera pisca je da 
tvrdi da je individualna svijest iznad svih dogmi, nešto slično kao 
reformator Džon Frit 1533. ili još ranije Sokrat uz dodatak tvrdnje - 
PISAC je GLUP i LUD. Ta tvrdnja o gluposti i ludosti će piscu pomoći 
da izbjegne lomaču. Na taj način neće se zamjeriti onima koji kroz 
historiju nose maske da bi sakrili lice, parfemišu se da se ne osjeti 
njihov smrad, šminkaju lice da se ne vidi grozota njihovih izgleda itd. 


Nije li M. Hajdeger (M. Heidegger), jedan od najvećih filozofa, 
pristavši da bude rektor Hitlerovog univerziteta rekao studentima: 
, Gospodo studenti, niste došli na univerzitet da razmišljate, za vas 
misli Hitler". 1 tako ja naučih da filozofija kao ljubav prema 
razmišljanju nije moja stvar, nego mojih vođa. 


Pa zbog toga ću slijedeći Sokrata, pitati se: ,Šta je život ako ga ne 
istražujemo"? 


Pisac smatra i da je apsolutna istina također opasna, jer bi dolazilo 
do rata u brakovima, djeca bi bila zbunjena, a političari bi stvorili 
haos u narodu itd. Nisu li raniji kraljevi davali eskluzivno pravo na 
istinu jedino dvorskim ludama. Zato pisac smatra sebe dvorskom 
ludom na svom poslu. Dvorska luda je znala dozirati istinu kao i kisik 
koji prisutni ne smiju da previše udišu. Previše udisanje kisika je 
opasno i može da onesvijesti i stvori probleme kod čovjeka koji nije 
navikao na tolike količine. 


A sada postepeno dišite. Koncentrišite se i odredite granice količine 


kisika koje smiju doći do mozga. Udahnite i izdahnite, udahnite i 
izdahnite i nemojte to da zaboravite raditi tokom cijelog čitanja 

knjige. Jer u slučaju da zaboravite disati, morat ćete početi pisati 
nekrolog na svojoj dženazi. I na kraju jedan moto koji je bio i moto 
piščeve predstave za koju je tekst lično napisao i režirao u 
Norveškoj, a zvala se ,,Ko si ti". 


Moto glasi: ,,Niko nije slijep kao onaj ko ne želi da vidi niti je iko gluh 
kao onaj ko ne želi da čuje". 


U nadi da ćete preživjeti, vaš PISAC - ALI, koji smatra da je ljudsko 
pravo da se bori i da u toj borbi zadobija rane. Ali, kome pokušavaju 
uskratiti ljudsko pravo na samoodbranu, pravo na borbu za svoju 
zemlju, svoj identitet i narod kojem pripada. Ali kome su u ratu 
nametnuli neki mir i pokušali ga ubijediti da nije gubitnik. Ali kojem 
pričaju o tri vrste prava - pravo na pravdu, istinu i reparaciju. Ali koji 
poslije rata dobija naziv IZBJEGLICA i pokušava prvo dokazati da je 
čovjek. Ali koji nikako da shvati da možeš saditi u proljeće paprike, a 
u jesen očekivat krompir. Ali, koji ne razumije zašto u civiliovanom 
svijetu su ljubomorni što se on zove Ali. Ali i mnogo toga, ali... ali... 

"KATOPRIKA" 
Heureka 


Prevrt'o se Arhimed u grobu i od prevrtanja pomjeri se poklopac, a 
on nešto razmisli da izađe i provjeri kako njegovi zakoni funkcionišu 
na zemlji. 


Pošto mu je Grčka prva, pogleda i vidi da li njegovi zakoni 
funkcionišu: ,, Tijelo uronjeno u tekućinu lakše je za težinu istisnute 
tekućine." Pogleda kako to funkcioniše u Grčkoj. Koliko tajkuni uz 
pomoć međunarodnih stručnjaka istisnuše iz naroda, toliko su narod 
i država lakši. 


Krene on dalje na Balkan i pravac u Bosnu i Hercegovinu. Šet'o on 
čaršijom i posmatr'o. Narod kopa po kontejnerima, a s druge strane 
političari i tajkuni u vilama. Šeta on tako pored jedne vile, kad zlatna 
vrata na vili. Razmišlja on da li su vrata od čistog zlata i prisjeti se 
kako je otkrio da kruna od lovorovog vijenca napravljena za kralja 
Hierona II nije od čistog zlata. Razmišlja on kako da provjeri čistotu 
vrata i prisjeti se svoje rasprave O plutajućem tijelu gdje masa 
istisnute tečnosti proporcionalna njenom obimu. Konta on konta i 
skonta da se više ne mora kupat' u kadi nego mora utisnut' glavu u 
kontejner te skonta: Glava utisnuta u kontejener proporcionalna je 
zlatnim vratima. 


Vidi on da narod primjenjuje njegove zakone pa onda pređe na 
zakon poluge i hidraulike. Skonta da političar na jednoj strani poluge 
može da digne svoje familije bukadar na drugoj strani. A onda 
skonta da je približno odredio broj pi (3,14) i da tu nije upravu nego 
je broj pi sada 100 


Šeta on tako kad vidi ljudi preplavili ulice. Pita on šta se dešava kad 


mu rekoše da su to demonstracije. ,,Ah", kaže on,  ,/fino, jel' 
demonstrirati znači prikazati. Jel' to oni iz kontejnera prikazuju moj 

zakon da ' Na zaronjeno tijelo djeluje hidrostatički pritisak u svim 
pravcima. Sa porastom dubine on je sve veći". 


Pogleda ga jedan šta priča pa reče: ,Daj, ne baljezgaj stari! Ovo ti je 
demokratija i mi ti sad iskazujemo svoja demokratska prava". Dok 
oni pričaju, a nešto planu, gori. Pita ga Arhimed: ,Šta je to?" On 
kaže: ,Neki rušioci i vandali udaraju na ustavni poredak i koriste 


nas . 


Gleda to Arhimed pa mu reče: ,Znaš li ti da se  konkavnim 
ogledalima mogu zapaliti predmeti. Možda su to konkavna ogledala 
uradila?" 


,Daj, ba, ne pričaj gluposti stari. Da nisi iz ludnice Jagomir?" 


,Nisam, ja sam ti iz Sirakuze, onaj što je napiso ono djelo 
,Katoptrika" pa imaju tu oni zakoni koji kažu: "Slika u ravnom 
ogledalu jednaka predmetu i u konkavnim i konveksnim ogledalima. 
Veličina lika je različita i sad ta neka ogledala mogu zapalit' 
predmet." 


,Stan', ba", reče ovaj i malo se zamisli: ,,Da ti nisi Arhimed?" 
,Jesam"- odgovri Arhimed. 


Demorstrant ga zagli i poče ljubiti. - Pa, bolan, to si ti?! Pa moj djed 
ti je slao poruke da je Evropa spavala šest vijekova dok su tvoju 
slavu nosili dalje Arapi i Perzijanci u islamskom razdoblju; Isak ibn 
Hunan, prevodilac Arhimedova remek djela ,,O lopti i valjku", Tabit 
Ibn Kuran, prevodilac spisa Mjerenje kruga, zatim Almohtaso abil 
Hasan, al - Džalil as Sijzi, al - Kuhi, al-Mahani, al-Biruni, a posebno 
Omar Hajam, pozati pjesnik Rubaija, te najveći iranski matematičar 
Al-Hvarizmi. Ma ja ba čit u Wikiperdiji, i baš vako piše. Ma evo sad 
kod nas dolaze i Arapi i Evropa i Amerika i svi ba. Nego hajmo na 
kahvu. 

I odoše njih dvojica na kahvu i započeše eglen. 


Demorstrant prvi reče : ,Ja sam ti, ba, otvorio grob da izađeš, nešto 
me svrbili tvoji zakoni da a) Ako je gustina tijela veća od gustine 
fluida, tijelo tone. b) K ada je gustina tijela manja od gustine fluida, 
tijelo pliva. c) A ko su gustine tijela i fluida jednake, tijelo slobodno 
lebdi pa ti ja htio da poletim. Kont'o sam ti ja da poletim preko one 
tvoje poluge i skontam tako je najbolje. Malo sam ti razmišlj'o da je 
bolje da tebe pitam, zato sam ti otvorio grob. 


Arhimed ga pogleda pa reče: ,Ovo ti je novo vrijeme. Imate 
nitroglicerin. Pojedeš ga i letiš. U moje vrijeme bili su građani i 
robovi. Kad bi nešto htjeli zapalit' mi bismo koristoli ogledala. Danas 
taj nitroglicerin čini čuda, kad ga popiješ ti letiš. Danas, nemate 
građana nego Srbe, Hrvate, Bošnjake i ostale, a pravo da ti rečem 
razlika je u godinama. Drugo, mi smo robove morali hranit' i naći im 
smještaj, a ovi danas ništa ne daju onim koji se zovu radnici. Čujem 
da plate ne primaju nego čuvaju pos'o. 


Mnogo je vijekova prošlo samo što su moji zakoni ostali važeći, a 
ostalo se sve promijenilo." 


17 





UJBO PSA 
gr 


AUTENTIKUS NACIONALIS 


Logika vodi od tačke A do tačke B, a mašta gdje god želiš - reče 
Ajnštajn i uputi me da se raspitam o autentikusu nacionalisu. 


Nakon upotrebe pojma autentican od strane nekih političara, 
odlučio sam pitati paramecijuma, dinosaurusa, Darvina, Heraklita, 
Ajnštajna i ine druge šta je to autentičan 


U razgovoru sa paramecijumom od koga počinje autentičnost kao 
pojam saznao sam da prvi autentičan Hrvat, Srbin i Bošnjak, 
Nijemac, Norvežanin,  Holandžanin = itd zvani  paramecijum 
autentukus je jednoćelijski organizam sa sposobnošću igranja igre 
cap-carap. Njihovi nazivi na svjetskom nivou su Nata Njahu, Džo što 
Buši ili Klin to Radi, a nasljednik je njima Obmana. A onda i Trampa 
pamati za idiotizam. Tako daleko prostorno, a vrlo im je blizak čudne 
Pu Ti. Na Balkanu je situacija mnogo komplikovanija jer mačke 
igraju dok mišev kolo vode. Jedno je sigurno da pojam autentičan 
polazi od pojma autentikus što će reći auto, tenk, top i sl. Jer samo 
rat iznjedri ovakve umove. Ako se tome pridodaju razni havazi slika 
je potpunija. 


Dinosarus kao primjerak koji je u najvećoj mjeri zadržao autentikus, 
objasnio mi je da je njegova kultura zadata riječ (u prijevodu tal), 
koja je vrjednija od zakona i od ustava . Ta se kultura naziva Al Ka 
fone, a prisutna je u vrhu politikus strankusa koja se kao šuga širi na 
državus politikus. 


Tu je bitna uloga ovnova. Ovce imaju ulogu ovaca, tj da daju vunu, tj 
da bi se mogle šišati. Jer kada ovcama nestane vune, dere im se 
koža. Jer domaće ovce žive u stadima, a divlje u krdima i stvorene su 
da daju vunu kako bi se mogle šišati. 

Darvin, koji mi neki dan navratio na kahvu, ispriča da u razvoju vrsta 
neke se bilološki razvijaju, a duhovno ostaju na nižem nivou pa 
nastaju dinosaurusi. 


Kada je Heraklit čuo za to obajšnjenje uzviknuo je panta rei - sve 
teče sve se kreće. | tako je otkrio ovu rečenicu. Dakle, Darvin je 
pomogao Heraklitu, malo nešto historijski ne štima, ali ako štimaju 
autentični onda sigurno i ovo štima. Sve se može uštimat, a najviše 
mrtvaci. Posebno oni koji umru prije smrti. 


Panta koji nas posmatrao sa strane poče da reži. Svi smo bili 
uplašeni i krenuli u narod da tražimo autentične. Pošto je osnov 
autentičnosti igra cap-carap pitali smo ljude znaju li igrati tu igru. U 
čudu su nas samo gledali, a onda najednom naleti Ajnštajn. On 
objasni da je to igra u kojoj su čelije jednoćelijskog organizma karte 
sa kojima igra autentuikus. Ne bi mi jasno kako ćelije jednoćelijskog 
organizma pa upitah Ajnštajna da mi to obajsni. On se nasmija i 
izusti svoju poznatu misao: Logika te vodi od tačke A do tačke B a 
mašta gdje god želiš. Počeh da logično mislim o svom stomaku i 
identitetu pa me uhvati strah zvani autenticus . Tad razmislih malo, 
kome da vjerujem, svojim očima ili ušima i sjetih se priče mog 
prijatelja koji mi je objašnjavao stvarnost. 


A priča ide ovako. Došao muž kući i zatekao ženu u krevetu sa 
drugim. Taj drugi pokupi stvari i onako glologuz istrči, a žena priđe 
mužu poljubi ga pitavši: 

- Mužiću, kako si? 

Muž odmah reče: 


- Šta ja to vidjeh ženo? 


A žena k'o iz topa odgovori: 

- Bio komšija, treb'o nekih sitnica, nije imo, i ja mu dala 
Muž poprijeko pogleda ženu pa dodade: 

- Ma šta ja to vidjeh svojim očima njega skroz golog?! 
Žena odmah se nakači grleči ga i ljubeći: 


- Mužiću dragi. Ma nije tako kako si vidio. A vjeruješ li ti meni ili 
svojim očima? 

SITAN ŠIĆAR 
(Objavljena u ratu) 


Bijaše to vakat, i to kakav vakat, za crna obraza i loša insana. Na 
dunjaluk se srušiše svi šejtani da ga unište. Zemlja poče da 
podrhtava, udariše gromovi, zasijaše munje, insani počeše lutati po 
zemlji, a oluje zatalasaše što se zatalasat dalo. Neki od insana 
shvatiše šta je zadesilo dunjaluk, te požuriše da sačuvaju toprak, 
ognjište ili pak vatreni hranokuh trudeći se da obezbijede sklonište 
od nevremena. 


Ali, bijaše insana koji ništa od toga ne htjedoše, i toliko se u tome 
izgubiše da ni ime svoje ne znadoše. Lutali su po dunjaluku i 
nevremenu pecajući ribu i tako preživljavajući. Od silna hodanja po 
nevremenu obrazi im pocrvenješe. A pošto su ribu pecali i od nje 
živjeli - pecarošima ih prozvaše. 


Prodavao tako pecaroš ribu, kad mu priđe jedan domaćin: 


- Hoćeš li mi prodat' parče svoje zemlje? Dobro ću ti platit'. A i kuću 
ću ti napravit', pa ću i tebe zaposlit' te ćeš tako još nešto zaradit'. 


- Pecaroš pogleda ispod oka domaćina, te na njegovu licu vidje kako 
bi to bilo unosnije od pecanja i, htjevši da izvidi koliko može izvući, 
reče: 


- Šta praviš kuću kad će ti je nevrijeme srušit? Sad se kuća ne pravi, 
već kad se stiša vrijeme. 


- Kuća se sad pravi - reče domaćin i nastavi: Sad se nalazi plac i 
udaraju temelji. Kad se zaposjednu placevi, nemaš gdje kuću pravit". 
A ako je praviš od čvrsta materijala, onda je ni nevrijeme ni bilo šta 
neće srušiti. 

Sluša pecaroš domaćina, te pomisli da bi on možda kuću trebao 
praviti, ali mu kroz glavu prođe da bi ovako mogao više ušićarit',a 
kad se vrijeme smiri - kod svojih ili negdje se privalit',te onda kuću 
pravit'. Sve to on prevrće u glavi, a ispred očiju mu prolijeće račun 
koliko može ušićarit'. Konta on konta, te će domaćinu: 


- Bez moje pomoći i prešutne saglasnosti, teško ćes to 
napravit'.Onda, ja ne mogu istovremeno svoj toprak oćuvati i dom 
sagradit'. No, za toprak, manje ili više, nabaviću ognjište ili vatreni 
hranokuh. U svemu tome nešto moram usićarit'. Pa neka moj šićar 
bude dvanest teferića i četiri akšamluka. 


- Puno je novaca, ali je cijena mala - reće domaćin i dodade: -Pos'o 
je pogođen. Sutra krećemo radit'.-Zatim se okrenu i pođe 
mrmljajući: - Sitan šićar za sitna insana. 


Tako je pecaroš počeo pomagati domaćinu da sagradi dom. Radio je 
od jutra do sutra. Po nevremenu je lutao od topraka do ognjišta i 
obratno, pomažući domaćinu da sagradi kuću. Sakupljajući 
materijal, razrušio je i svoj toprak. Usljed silnih vjetrova i nevremena 
obraz mu je još više pocrnio. Domaćin je sagradio dom, isplatio 
pecaroša, a i nevrijeme je prestalo. 


Prošlo je izvijesno vrijeme i došao vakat da se i pecaroš negdje 
skrasi. Konto on gdje će, pa veli da je najbolje da ode kod svojih. 
Tako ti on - pravac kod rođaka što je u nevakat toprak sačuvao i 
kuću napravio. Pokuca na vrata i veli: 


- Kako si mi rođo? 


Na vratima se pojavi snažan, krupan čovjek ,ali bijel k'o da nikada 
dana nije vidio, te upita pecaroša: 


- Ko si ti? 


24 


-Tvoj rođo! Kako me ne prepoznaješ? 


- Može bit', a može i ne bit' - reče domaćin koji je izašao na vrata i 
nastavi: 


- Kako ćeš mi bit' rođo kad su moji svi bijeli, a gledaj svoj obraz! Sav 
je crn k'o ugalj. I nemoj sprdnje sa mojima. Ti pripadaš nekoj drugoj 
sorti. Kuš iz avlije! 

Pecaroš blehnu,jer mu ništa ne bi jasno, ali vidjevši da ovaj to 
ozbiljno - pokupi se i ode. Razmišljao je gdje će, i napokon se zaputi 
onom domaćinu kom je pomogao da napravi kuću. Pokuca on na 
vrata, a domaćin izađe, pa odmah s vrata reče: 

- Šta je? Šta hoćeš? 


- Pecaroš se zbuni, pogleda ga, te jedva izusti: 


- Mislio sam... ovaj ... znaš u kakvoj sam situaciji ... ovaj ... mislio 
sam ... da ti... 


- Nisi dobro mislio. A nisi ni na vrijeme mislio. Ako si ti onaj, a čini mi 
se da jesi, samo ti je obraz malo više pocrnio, koliko se sjećam - 
onda si nešto ušićario. Jesam li te isplatio? 

- Jesi!? - odgovori pecaroš. 

-Jesil |' ušićario? 

Pecaroš ga pogleda, ali ne znade da odgovori. 


-Jesi. Šta si blehno? - nastavi domaćin dodavši: - Ali, sitan sićar za 
sitna insana. Idi sada svojima. 

JUSUF TRAKTORISTA ILI TERORISTA 


Protjeran Jusuf sa svog ognjišta i izbjegne u inostranstvo. Kad zovu 
ga u opštinu da ga registruju. 


Došao on u kancelariju i pitaju ga: 

,Kako se zoveš?" 

Kaže on :"Jusuf." 

Gledam on šta piše onaj iz kancelarije kad vidi onaj piše Josof. 
Kažem njemu Jusuf 

,Ja nisam Josof, ja sam Jusuf." 

A službenik će njemu: 

, Onda se to onda piše ovako a kaže onako ." 

Vidi Jusuf odmah da to nije kao kod njeg u Bosni gdje je pravilo. 
Kako kažeš tako i pišeš. A ovdje nije to tako. Razmišlja Jusuf . Ovdje 
pišeš jedno, a drugo govoriš. Šutim Jusuf i misli u sebi. 


,Idemo dalje. Nek me zove i piše kako god hoće samo da me ne 
udara ." 


Pita ga službenik šta je radio usvojoj zemlji, a on kaže: 


- Imo sam ti ja zemlje i or'o je. Imućan sam ti ja bio seljak pa sam 
imo i traktor. 


Pitaju ga ima li vozačku za traktor, a on ih pogleda ispod oka pa 
reče: 

- Jel' se ti to zezaš? Šta će mi vozačka po njivi? 


Previdilac koji je bio sa njim reče mu da je ovo država zakona i 
pravila pa da mora imati vozačku. 


Jusuf pogleda prevodioca ispod oka i reče: 

- Ja sam traktorista, pa vi to gledajte kako hoćete. I de im prevedi 
ovo. Što ja moram sve da dokazujem da sam traktorista. Ako je 
pravna država niko nije lopov dok se ne dokaže suprotno. E, hajmo 


postavit ovako. Ja sam traktorista dok se ne dokaže suprotno. 


Prevodilac se našo u dilemi da li da to prevede ili ne i dok je 
razmišljo službenik ga upita: 


- Je li Jusuf terorista? 
Prevodilac se odmah trgnu pa objasni. 


- Na njihovom jeziku se kaže da kada voziš poljoprivrednu mašinu 
kojom oreš zemlju da si traktorista a to nema veze sa teroristom. 


Prevodilac zastade a zatim reče Jusufu. 


- Nemoj govorit traktorista to njima zvući kao terorista. Reci vozač 
poljoprivredne mašine. 


Jusuf se nasmija i kroz smijeh izusti: 


Nemoj ovo nemoj ono. A oni mogu što hoće. Jusuf je terorista a 
drugi nisu. Sjećaš se ba onog Nikoletine Ćopićevog. Kaže 
karakterima ćemo orati njive. I vidiš došlo takvo vrijeme. Oni što 
imaju vozačke uzoraše našu zemlju svojim karakterima da od 
prinosa što nam dade zemlja stomaci nam se odvikli hrane. Pa nam 

izgleda ništa i ne treba. Nego, prevedi ti njemu ovo. Jusuf kaže da 
jest terorista ako oni tvrde. Oni mene napadnu i ja treba da se 
branim. E ja nemam namjeru dokazivat gluposti što god kome na 
um padne. Nek oni dokažu da sam ja terorista a ne traktorista. 


Opet se prevodilac našo u problemu kako da to prevede a da iskaže 
smisao a ne prevodi rečenice te prevede samo da Jusuf kaže da nije 
terorista. Jusuf vidje da on prevede nešto kratko pa reče. 


Sad prevedi riječ po riječ. Ja sam traktorista i ponosan sam. A Zašto 
sam ponosan? 


Dok je Jusuf govorio prevodilac je prevodio. 


Traktorista je bio i predsjednik Amerike. Čini mi se da sam ga na 
jednoj slici vidio sa traktorom. Dakle biti traktorista je velika stvar. 
On je bio predsjednik i sigurno je imo vozačku i nije mor'o ništa 
dokazivat'. On ore po svijetu gdje god hoće a ja samo u svojoj njivi. | 
sad ja moram dokazivat da sam traktorista. A trebam dokazati i da 
nisam terorista. E, oni mene dovedoše u dilemu. Više ne znam jesam 
li traktorista ili terorista. 

ČOVJEK KOJI JE UJEO PSA 
(objavljeno u ratu) 


Danas je normalno sresti prolupana čovjeka. xKako izgleda prolupan 
čovjeka , pitam se ja i tražim prolupana čovjeka da ga opišem. 
Spremim se i krenem u čaršiju.Taman da obujem cipele, a misao mi 
uleti u glavu. - E, jesam mahnit čovjek! - uzviknem i lupim se šakom 
po čelu tako jako da odzvoni. - Šta ga imam tražiti kad sjedi kod 
mene u kući? (Nikog u njoj nema sem mene). 


Fino se vratim u sobu i legnem ... Počnem da razmišljam. xE, baš 
sam prolup' o. Nije moje da razmišljam, a naročito ne ovako, 
kažem sam sebi, obućem se i krenem u čaršiju. 


Šetam ja čaršijom, a čarsija k'o čaršija. Puna novinara. Inače, ovo je 
čaršija sa najviše novinara, a najmanje novina, i s najvećom 
informativnom blokadom. A šta ćes? Čarsija k' o čaršija. | tako ja 
šetam i koga ću sresti - nego novinara? A novinar k'o novinar : 
odmah na šerbe i kahvu i započesmo eglen. 


On ti meni o tešku životu novinara u ovo vrijeme ratno,i kako je on 
iš'o u školu za tog novinara. Vidim ja da imam posla sa pametnim 
čovjekom, pa rekoh daj da nešto naučim. Upitam ga šta je to 
demokratija kod njih u novinama, a on ti odmah nešto k'o duboko 
pametno - zavergla. Vergla on vergla; sve ono iz školskih skripti, pa 
vergla li, vergla. 


- Obustavi! - viknem ja njemu kad je prekardašio. Dok god se u tim 
vašim novinama bude pisalo šta je kod komšije, pa tek onda šta je 
kod tebe, nema tu demokratije. To ti piše, samo malo drukčije, u 
knjigama iz historije novinarstva. Problem je što si ti čitao skripte, a 
ne knjige, i stoga nije ni čudo što prave novine i pišu ljudi koji, po 
tebi, nisu novinari. 

Ne bi njemu drago što baš nije previše pametan ispao, pa reče kako 
nije vijest to da je pas ujeo čovjeka, već je vijest da je čovjek ujeo 
psa. 


- E, pa, kad je tako - velim ja - reci mi: što vi pričate i pišete da je 
palo toliko i toliko granata. Rat, a vi pišete da ljudi pucaju jedni na 
druge. Pa neće se valjda gađati bombonima?! Znači da to što vi 
pišete nisu vijesti! 

Razvalismo mi svađu oko toga, a on samo viče da je novinar. Pa 
kažem mu ja da ne branim da je novinar i da su i oni ljudi, a on opet 
vergla I', vergla. Toliko me iznervirao da htjedoh da ga ujedem, a baš 
tada prođe čovjek u finu autu ispred kafane. Čaršija priča da je to 
auto poslao neko iz Njemačke za ranjene borce s linije. To mi dođe 
k'o kec na jedanest, pa upitah novinara: 

- Vidje li ti ovog sa finim autom? 

- Vidjeh - veli on. 

- Pa šta misliš je li to vijest? 

- Nije - veli on. 

- Pa dobro. Znaš li šta čaršija prića? 

- Znam - reče on. 

- Pa reci kad znaš — dodadobh ja. 

- Priča da je nedavno svoje auto odvezao sinu dezerteru u 


inostranstvo, a ovo mobilisao za svoje potrebe iako je poslato iz 
inostranstva za borce na liniji. 

- More biti tako, a ja sam čuo da mu je auto kod kuće. Vozao ga je 
malo prije nego sto će na službeni put u posjetu porodici u 
inostranstvo gdje je ranije odvezao jedno auto. Normalno, 
mobilisano. E, pa je li to vijest? 

- Nije! - veli on. 


- Kako nije?! - uzviknem ja. 


- Pa fino. - dodade on i nastavi: - To čaršija već zna. Neće im biti 
interesantno. 


U meni tada prokuha. Šćepam ga za ruku i ujedem. 


- E, sad napiši, to je vijest! - ljutito rekoh i odoh. 

NIJE BITNO AL' JE BITNO 
(objavljeno u ratu) 


Izađem ja u čaršiju da vidim šta mi se radi kod kuće, da provjetrim 
glavu, da vidim rade li mi svi ventili, da nije koji prolup'o, da karike 
nisu zaribale, i ostalo. Šetam ja i klimnem glavom, vidim: ventili 
rade, okrećem vrat, a karike kao da su zaribale, kad, najednom, 
nešto lupa! Gruhnu 'nako pravo u mene, a rukom me pljesnu po 
pozadnjici. Ne snađoh se ja, prepadoh se da nije jedan od onih, a 
ovaj što je udario na mene zavika: 


- Šta si se zamislio? Gdje gledaš? Nisi čaršiju oslobodio!... 


Pipnem se ja po tijelu, pa pravac rukom ka pozadini gdje mi je 
novčanik, kad ono tamo nema mog novčanika! Dok ja za novčanik 
koga nema on za pištolj! Vidim vrag odnio šalu, pa i ja za pištolj, a u 
tom će prići jedan prolaznik i zavikati: 


- Stan'te! Jeste li poludjeli?! Dolje oružje! Šta se svađate? Hajde, 
fino, pomirite se. 


Onaj odmah skrvi kako sam ja na njega udario, a ja kako mi je 
nestao novčanik. Ja o novčaniku, a njih dvojica o svađi. Opet ja o 
novčaniku, a prolaznik o tome da se pomirimo: očigledno bi: ne 
mogu ih nagovorit', te se pomirim sa tim i sa onim, pa opet o 
novčaniku počeh, a onaj će: 

- De, šta si zapeo za novčanik? Bitno je da smo se pomirili. 


Tako oni odoše, a ja ostah zabezeknut. 


- Šta si blehno? - upita me ahbab koji je prolazio, te dodade: -Da nisi 
čitto novine xGradinuo, pa si tako blehn'o? Hajmo na kahvu. 

Samo što smo sjeli i poručili kahvu i šerbe uz kahvu, kad on poče: 
-Znaš li ko je ono napis'o? 


- Stani ba, čo'jeće! Šta me briga ko je napis'o! Znaš li ti ko je ukr'o 
moj novčanik? - pitam ja njega, nervozan. 


- Tvoj novčanik je tvoj problem. A znaš li ko je napiso onaj tekst? 
Vidim ja da je on navalio i da neće odustati, te zapitam: 


- Objasni mi o čemu se radi. Šta je u tom tekstu rečeno? Gdje je 
problem? 


- Problem je ko je napis'o onome što voza auto. Pa je problem ko je 
napis'o o onoj općini, o preuređivanju općine i još štošta... 


Lapanda on i dalje, a ja ga i ne slušam nego čekam da se ispriča, pa 
rekoh: 


- Sve to što si pričo nema veze sa mojim novčanikom, a ako te 
interesuje ko je to u novinama napis'o, napis'o je jedan čo'jek. I u 
svemu tome nije bitno koji je napis'o, ali je bitno je li to što je 
napisano istina i može li to vratiti meni moj novčanik. Hoćul ja drugi 
put kad prođem ulicom moći provjetravat' svoje ventile i karike. 


To mu kažem, posrćem šerbe i kahvu, pa, ko iz topa - pravac kući. 
Kad kući, imam šta i da vidim! Komšija preuredio nas zajednički ulaz, 
a onda uš'o u moj stan te, navodno zbog toga što nema dovoljno 
sunca, pretumb'o stvari. Gledam ja to i ludim. Al' šta ću, komšija je 
komšija! Komšija viče kako mi je sad bolje, a ja pitam otkud mu 
pravo da to radi. Na to će on meni: 


- K'o da je btino otkud meni pravo! Bitnio je da tebi 'nako nije bilo 
lijepo, a da ti je 'vako lijepo. Je !' tako? 

Začudih se otkud on zna koko je meni lijepo, pa mu htjedoh reći da 
meni izgleda danas cijeli dan nije bitno što je bitno, međutim - vidim 
da ćemo se posvađat', pa rekoh samo ovo: 


- Najljepše i najbitnije je da se mi ne svađamo. Ostalo nije bitno. 

DVOGLAVA ZEMLJA 
(objavljeno u ratu) 


Sjednem na mašinu da napišem šta sam sinoć usnio. kE, jesam 
mahnit' čovjeka velim ja sebi. Kud sam čudan san usnio, kud sad 
mahnitam. Gdje ću sjest na mašinu? Ako sjedem na nju, poklopit ću 
slova i neću moći kucati. Ako sjednem za mašinu, to jest iza nje, 
neću vidjeti slova i teško će mi biti kucati. sNego,, kažem ja sebi, 
xsmiri se, pa zapiši što si usnio. Hajde, ispočetka, kako je bilo... 


Ustanem onda iz kreveta, uumem mašinu za pisanje, stavim je na 
sto, sjednem na stolicu i počnem pisati šta sam sinoć usnio. 


Leg'o sam ti ja spavat'. More bit' potrbuške, more bit' na leđa, more 
bit' na lijevu ili desnu stranu. Čim sam zasp'o - k'o ja ti u nekoj zemlji 
gdje ljudi žive sa dvije glave a hodaju bez ijedne glave. Al" k'o sad u 
zraku lebde dvi'e glave. Kontam ja nešto: kad sam bez glave - more 
bit' da je jedna od ovih u zraku moja glava, a more bit' i obje, jer 
ljudi ovdje hodaju sa po dvi'e glave. 

Priđem ja njima, a jedna će: 

- Ja sam tvoja povijesna glava! 

A zatim druga progovori: 


- Ja sam tvoja vjekovna glava! 


Blehnem ja k'o tele u njih, i 'nako zbunjen uzmem obje glave da ih 
metnem. Kad ono - jedan vrat, pa obje ne mogu stat'. | šta ću? 


Stavim jednu glavu, a drugu pod pazuh, pa u šetnju. Šetam ja tako, i 


sretnem jednog - isto tako hoda. Kažem ja njemu nešto, kaže i on 
meni nešto, al' ništa se ne razumijemo! Skine on onu glavu što je 

nosio na vratu i stavi onu što je nosio pod pazuhom, a ja uradim 
isto. I opet: kaže on meni, kažem ja njemu, al!l' ništa se ne 
razumijemo. Skontam ja u čemu je stvar, pa na brzinu uzmem onu 
glavu ispod pazuha, pa je stavim, a on osta s onom što ju je zadnji 
put metno na vrat, te počnemo pričat'. E, sad se razumijemo. 


- Jedva urtefismo s kojom glavama da pričamo! - velim ja. 
- Šta ćeš. Vidiš koliki ti je belaj kad imaš dvije glave? - veli on. 


- Nego - pitam ja - jesi li ti duže u ovoj zemlji? Mora bit' da su ovdje 
mnogo pametni ljudi kad imaju po dvi'e glave? 


- Duže sam. - reče on pa nastavi. - Nisu ti ovdje mnogo pametni 
ljudi.Bog ih je kaznio. Sa dvi" glave puno je više belaja. Imaš dvi' 
glave, a jednom džadom moreš hodit'. | onda ti je belaj. Jedna hoće 
'vamo, druga hoće tamo, pa se rasčerećiš i ljosneš na glavu. Vidiš da 
obje ove moje glave imaju čvoruge. Al' ne leži vraže opet neće da 
opametne. Onda ti je belaj kad si gladan i žedan a imaš jedno tijelo i 
jedan želudac. Jedna glava misli da treba ići na jedan izvor pit' vodu, 
druga misli da treba ići na drugi izvor ,a pred tobom česma i ti 
umrije od žeđi. 


- Bogami, belaj u toj zemlji. 

Velim ja njemu a spopala me neka jeza, pa sam se sav skovrdžio i ne 
znam šta bi' sa sobom, kad nekakav glas iza mene nešto progovori a 
ja odmah upita: 

- More I' se kako pobjeć' iz ove zemlje? 

- Od svega čovjek more pobjec',samo ne more od sebe. | da da ti 


kažem još nešto u vezi sa tim bjekstvom. U životu se neke stvari 
same kažu- To reče i nestade. 

Osta ja sam sa svoje dvi' glave razmišljam. Smislim da ih obje 
pošaljem po pamet, da mi napune želudac. | uputim ih , a neka me 
ljepota spopa kad su otišle. Najednom me nešto lupi, i ja se 
probudi'. 


Ja miline kad vidje' da imam samo jednu glavu! Ustanem, uzmem 
šerpu sa kbosanskim loncemo? pa se naklopam. 

NAOPAKI GRAD 
(objavljeno u ratu) 


Egleniše neki dan čovjek u čaršiji o svom putešestviju, a narod se 
oko njega ibreti. Priđem i ja bliže da čujem šta priča, kad ono - vidim 
čovjek naopako obukao odjeću na sebe. Gledam ga, a on samo viče: 


"Ljudi, kad vam kažem, sada sam iz tog grada. Ovako k'o što sam ja 
obučen - tako se tamo ljudi nose. Sve je kod njih naopako. Ako 
hoš'te, haj'te sa mnom da vidite, al' morate kupit' naočale, jer se u 
tom gradu bez njih ništa ne vidi." 


Jedan od slušalaca ga prekide: 
"Daj, vjerujemo ti. Pričaj nam. Bolje da čujemo nego da osjetimo." 
Tako, i govornik nastavi: 


"Ne znam ni sam kako sam doš'o u taj grad... Jah! Zabolio me 
stomak i ja potražih hećima. Pitam jednog prolaznika gdje je hećim, 
al' ne gledah da je na njemu haljinka naopako. On će meni da je i on 
tamo poš'o te me povede. Išli smo mi dugo, tako dugo da sam cipele 
skroz pohab'o. Kuda sad moram hećimu, kud moram i obućaru. | 
tako, stignemo hećimu. Kod hećima - čeka jedno desetak ljudi da 
uđe, a svi blehnuli u mene. Blehnem i ja u sebe, te blehnem u njih. 
Pogledam: nismo isti, al' ja to baš najbolje ne razabirem, kad ovaj 
što me doveo skide naočale i dade ih meni. Malo ja bolje pogledam, 
kad ono - kod njih odijela naopako, a moje normalno. Sve su 
naizvrat obukli, te još i sako kao hlače navukli, a hlače kao sako. 
Gledam ja i kontam da nisam doš'o kod neuropsihijatra, a stomak 
me boli, te upitam onog što me doveo jel' tu doktor za stomak. On 
ništa ne reče već prstom pokaza na vrata, a na vratima piše - VKV 
automehaničar. Kontam ja ovaj je mahnit čovjek, te da provjerim 
gdje me doveo - priđem vratima, odškrinem ih i provjerim. Kad 

tamo imam šta i da vidim! Leži čovjek na stolu, a onaj što je k'o 
doktor, drži cvikcange i nešto oko njega oblijeće. Prepadnem se ja i 
odmah skontam kako je najpametnije da udarim u bijeg. Polahko 
zatvorim vrata, odem u zahod, preokrenem ono što imam na sebi da 
bi izgled'o k'o oni i - pravac napolje. 


Udarim ti ja džadom samo da izađem iz grada, a na cipelama mi 
otp'o đon. Gledam usput da odem obućaru, kad na jednom kiosku 
piše: obućar. Uđem u nutra, a ono čovjek nešto svira i maše rukama 
ko da diriguje. Vidim oko njega cipele, te ga upitah da mi popravi 
moje ili da proda neke cipele. 


On mi ponudi jedne cipele ljepše od mojih i ja ih obujem. Samo što 
sam ih obuo - one zasviraše! Šta ću, da mi je što prije iz tog grada, te 
potrčim a cipele sviraju. Na izlazu iz grada čovjek prodaje kasete. 
Mislim - nešto taman da ponesem k'o suvenir, pa ga zamolih da mi 
nešto pusti kako bih to kupio i ponio sa sobom. On ubaci kasetu, kad 
nešto poče da klepeće. Slušam ja i čekam da zasvira muzika, a ono - 
klepeće li klepeće! Pitam ja onog što prodaje kad će muzika 
zasvirat', a on veli da mi cipele sviraju, te zato muzika mora da 
klepeće. Skinem cipele i dam mu ih da on meni da kasetu da svira, a 
on uze cipele, dade mi ove što ne sviraju, i istjera me iz svog grada 
vičući: "Bezobrazniče, došo si da nam remetiš mir u gradu!" A zatim 
poče ne mene kamenjem da se baca, a ja, koliko me noge nose, 
pravac ovamo. E, tako vam je ljudi. Ako ne vjerujete pođite sa 
mnom..." 


Iz gomile koja je slušala ovu priču neko zavika. "Dajte ljudi! Pustite 
ovu budalu! Imamo pametnijeg posla! Danas su izbori!" Jedan što je 
stajao do govornika povika: Tako je! Idemo na izbore! A za koga 
ćemo za glavnog babu birat?" Neko sa druge strane gomile povika: 
"Himzu vodoinstalatera!" 


I gomila se raziđe. 

ČUNGA - LUNGA 
(objavljeno u ratu) 
"Ahhh !!!", vikao je sa proplanka čupavi čovjek. 


Bio je tako odjeven da su mu samo stidni dijelovi tijela bili prekriveni 
telećom kožom. (Tako je bio odjeven jer se radnja dešavala u 
predcivilizacijskom periodu, odnosno birvaktile, te u ovom vremenu 
takvo što nije moguće pošto sada ljudi nose odijela.) 


"Ahhh!!!", derao se ovaj i dalje, dovikujući čovjeka koji je isto tako 
odjeven šetao u podnožju, tačnije dolinom potoka koji je bio izvor 
života za obližnja plemena. 


"Muuu!!!", odvika onaj što se šetao dolinom pored potoka. Zatim su 
njihovi glasovi počeli da odzvanjaju: 


"Ahhh!!!" 
"Muuul!lt" 


Osluškivali su tako eho svojih glasova, pa zatim počeli da 
gestikuliraju. Onaj s brda digne jednu nogu, to isto urad onaj u 
podnožju. Onaj s brda spusti tu nogu, a zatim digne drugu, potom 
se uhvati rukom za dignutu nogu. Istu radnju ponovi onaj u 
podnožju, te okrene leđa onom na brdu, raširi noge, savije se i 
proturi glavu kroz noge. To ponovi onaj s brda, pa zajedno zavikaše: 


"Ahhh... muuu..!" 
To je bio znak da onaj s brda mora krenuti prema onom u dolini. 
Došavši na pola metra do ovog u podnožju, zaustavi se i stade u stav 


mirno. Ovaj što je dočekivao također stade u stav mirno, te kao na 
znak, staviše desnu ruku na lijevu stranu grudnog koša, potom ih 

vratiše držeći savijene u laktu ispruženih prstiju, a onda jedan 
drugom staviše tu istu ruku na lijevo rame i zavikaše: "Haug!" (Haug 
pri susretu znači - dolazim u miru.) 


"Ti Ah - mu?" 
9 Da, ja Ah -mu. Ti poglavica pleme Utok tri rijeke?x 


9 Da. Ja poglavica. Moje pleme hoće u civilizacija. Zato treba Čunga- 
lunga. Ti hoće biti Čunga-lunga i moje pleme ići u civilizacija.x 


'"Što ja biti Čunga-lunga? Ja hoće biti. A što vi mene trebati?", upita 
Ah-mu, a poglavica odgovori: 


"'Čunga-lunga mora imati velika pozadina da može sjediti na dvije i 
više tabure. Zatim mora imati tradicija da hoda k'o paun i ima mozak 
k'o paun, da u porodica igraju cap-carap, mora brat to dobro da igra, 
a sin sa brat mora da voli poslije ručak desert. Mora imati visoka 
akšam-šule, jer uči akšam a sabah sve zaboravi. Ne smije voli 
revolucija. Haug." (Haug na kraju govora znači - govorio sam, tako je 
i tako mora biti.) 


Na pomen riječi revolucija Ah-mu se strese, te duboko misaono, 
poslije konstatacije da sve on te osobine posjeduje, nastavi: 
"Revolucija ima veza sa civilizacija. Ona vodi civilizacija. Vi hoće ići u 
civilizacija, a ne ići u revolucija. To pametno, jer ako prođem kroz 
revolucija ti ne biti poglavica, a ja Čunga-lunga. No, dobro. Mi to 
srediti. Pođimo u tvoje pleme. Haug." 


Tako krenuše u planinu prema plemenu Utok tri rijeke. Idući 
ugledaju konja kako pase. Pride mu Ah-mu i skine uzde pa stavi oko 
vrata kao hamajliju.Na to poglavica odgovori: "To kra-vata." Time je 
htio reći da je to Ah-mu ukrao od konja i stavio oko vrata. Od tada to 
oni počeše zvati kravata. 

Idući tako stigoše i do plemena. Saplemenici ih nisu ni primjećivali, 
nego su se svađali oko izbora Čunga-lunge.Podijelili su se u dva 
tabora i skoro potukli. Sa strane ih je posmatrala jedna grupica koja 
je čitav ovaj cirkus organizirala. 


"La... i... a...",zavika poglavica. Saplemenici se smiriše, pa u stavu 
mirno odgovoriše svi u glas:"Ja... ha... ja... ha...", 


Tada poglavica reče: "Vi se ne svađati. Ja doveo vama Čunga-lunga. 
Vi sada vidjeti da Ćunga-lunga nama dobar." 


Čunga-lunga stade na sredinu logora, a zavađene grupe stadoše mu 
sa strane. Potom se poredaše u kolonu po jedan, i jedna i druga 
strana, onda tako uhvatiše jadan drugoga ispod pojasa a prvi do 
Čung -lunge uhvatiše ga za ruku. U tom momentu poglavica zavika: 
"Kraka - raka!" a dvije grupe počeše razvlačiti ruke Čunga-lunge. 
Kako su oni vukli - tako su se ruke Čung-lunge razvlačile. Grupa koja 
je sa strane to posmatrala u čudu je gledala kako se Čunga-lunga 
razvlači, a poglavica zavika: "Daka - vraka - žvaka." Oni što su 
razvlačili Čunga-lungu pustiše lanac i zavikaše: "'Čvaka! Aka! Čunga- 
lunga žvaka!" 

ČOVJEK OD IZVINJENJA 
(objavljeno u ratu) 


Da je čovjek vazda na ili u zijanu, to ima na ovom dunjaluku. Zijani 
kad ustane, zijani kad legne i zijani dok spava. Također ode u zijan 
čim ustane, ode u zijan kad će leć', ode u zijan dok spava. | sve je 
dobro dok obraz i pamet ne zijani. 


Da je čovjek vazda na dobitku, i to ima na ovom dunjaluku. Dobije 
kad ustane, dobije kad će leć', dobije kad spava. | sve je dobro dok 
ne dobije i obraz i pamet. 


Na ovom dunjaluku postojao je čovjek od izvinjenja. Čim bi ustao 
izvinio bi se, kad bi legao izvinio bi se i dok spava izvinio bi se. A život 
mu je tekao ovako: 


Kada ustane izvinio bi se krevetu što ga je pogužvao, a zatim bi ga 
zategnuo. Dok bi spremao doručak izvinio bi se posuđu što ga je 
uprljao a doručku što ga mora pojesti. Ponekad bi otišao i gladan jer 
pored izvinjenja nije imao snage da pojede doručak. 


Kada je izlazio u čaršiju i susreo susjeda izvinuo bi mu se što ga je 
susreo jer može biti da susjed nije bio raspoložen da ga sretne.. 
Također bi se izvinio što je u susjedovoj blizini uzeo određenu 
količinu kiseonika. To bi susjedu dalo snage te bi se protegao, 
rukama mu zatvorio usta i uzeo i njegovu količinu kiseonika. 


Čovjek od izvinjenja bi se izvinio što se toga ranije nije sjetio, te bi 
prestao disati dok je susjed u blizini. Susjed bi se samo nasmiješio a 
čovjek od izvinjenja bi nastavio svoj put. 


Idući tako dalje naišao bi na čovjeka koji bi mu iz čista mira odalamio 


šamar. Čovjek od izvinjenja bi mu se izvinio što je došao u situaciju 
da mu ovaj odalami šamar. 

Ovoga bi to nairitiralo te bi mu ponovo odalamio šamar. Čovjek od 
izvinjenja bi vidio da je nešto pogriješio pa bio zdimio. Dimio 
(bježao) bi tako dimio pa bi zdimio kući. 

U njegovoj blizini živio je čovjek s kamom. On mu je zaklao roditelje. 
Čovjek od izvinjenja, kada bi ga sreo, izvinio bi mu se što njegovi 
roditelji nisu znali da se izmaknu dok je ovaj mahao kamom te ih 
skratio za glavu. Čovjek s kamom bi na to rekao: 


,Šta ćeš kad su nepažljivi". 


Živio je tako svoj život, čovjek od izvinjenja sve dok jednog dana mu 
ne dođe susjed i reče: 


Izvini, ali mi se tvoja kuća sviđa pa izađi. 


Dobro - reče čovjek od izvinjenja - samo da uzmem neke stvari i ja 
odlazim. 


Kako te nije sramota uzimati mi stvari iz kuće! - Reče susjed i udari 
ga tako jako šakom da ovaj pade na zemlju. 


Ležeći tako na zemlji kroz glavu mu prođoše riječi susjeda: 
Izvini, ali mi se tvoja kuća sviđa pa izađi. - Ponovi u sebi vizvinić i 
shvati da i drugi znaju tu riječ i da to isto mogu činiti. Dok je o tome 


razmišljao zemlja se otvori i progovori: 


,Vidiš da se i tebi mogu izvininjavati! Ako se ti nastaviš izvinjavati ići 
ćeš u mene ili pod mene ali nikada po meni nećeš hodati." 


Čovjeku od izvinjenja to razbistri mozak i on se pribra, te dok je 
ležao na zemlji skupi snage u desnu ruku i dižući se udari susjeda 

tako jako da ovaj odletje preko sedam gora i sedam mora, nekoliko 
stotina godina unazad. 


Kad u čaršiji čuše za njegovu dogodovštinu svi mu se počeše 
izvinjavati, a on bi prolazeći pred njih samo ih pogledao. 


Neznanci bi po nekad upitali: 
Ko je onaj? 
Domaći bi odgovorili: 


- To je čovjek od izvinjenja! 

DŽEMOKRATIJA 


Ošo ja ljudi u njakav vilajet preko grane da se malo odmorim od 
nedemokratije kad ono odmah me pitaju hoću li ostati. Kontam ja 
šta ću reći, a jedan naš čo'j'k šapnu mi da kažem da ću ostat. 
Okrenem se ja prema njemu pa mu kažem da mi ne šapce jer nismu 
u školi na času, pa onda kažem da ću ostat. 


Namah meni, onako demokratski, dadoše bukadar para i rekoše da 
se malo odmorim. Kontam ja kako je ovo dobra prava demokratska 
država. Kontam ja, onako nedemokratski jer mi neki crv ne da mira 
pa se stalno pitam gdje to ima da ti džabe pare daju. 


Prođe neki vakat te ti meni uzimaju podatke i šalju me da učim 
njihov jezik i o demokratiji. Učiteljica mene sve zove Huso a piše 
Hoso. Ja joj stalno objašnjavam da sam ja Huso kad će ti jedan od 
naših meni: "Ma, bolan. Tvoje se ime piše Huso. Kad se čita na 
njihovom jeziku to je Hiso,a ako hoćeš da se izgovara Huso onda se 
piše Hoso. I slušaj! Ovdje ti je demokratski da se ti zoveš kako hoćeš 
a oni te zove kako oni hoće. A za to dobijaš svaki mjesec pare i šta te 
briga kako se zoveš." 


Teško meni na srcu pa sve se pitam nisam li ja pomalo ratov'o i zato 
da se mogu zvati kako mi je ime i kako ja hoću da se zovem , i nisam 
li ja istjeran iz kuće i sve mi opljačkano samo zato što se zovem 
Huso, a vidi sad oni me zovu kako oni hoće. Nego velim, mani belaja 
i pređi preko toga. 


Drži nama tako učiteljica nastavu kad će najednom da mi ne znamo 
šta je demokratija i da to moramo naučiti ovdje. Ja namah 
pocrvenjeh, požutjeh pa pobijeljeh a u meni nešto kulja li kulja. 
Pođem ja lapandat na našem da to nije demokratski da mora imat 
argumente i slično a naši joj pođoše prevodit'. Lapandam ja 
lapandam, a nit ja niti ona da popusti. Ona meni kako sam ja 

nezahvalan i kako su oni dali nama da imamo svoje novine i svoj 
radio, te da moram to, to i to ili neću dobiti socijalu. 


Gledam ja nju onako nedemokratski, a ona mene demokratski. 
Mislim ja da je najbolje da onako demokratski ušutim, i da bude po 
demokratski po njenom pa nisam valjda u svojoj nedemokratskoj 
domovini pa da pričam. 


Poslije škole zovne mene Džemo demokrata da dođem kod njega da 
naučim nešto o demokratiji. Kaže on da je ovdje bio na kursu iz 
demokratije, te je sve naučio. lako je ramazan, pa ne volim po 
sjelima jer se sjedi i popije, a ja ne pijem, obećam ja i odem kod 
Džeme. 


Doš'o ja kod Džeme demokrate, a on iznio mezu i piće i pita šta ću 
popit. Ja njemu kažem kahvu i sok. 


On meni odmah onako demokratski: 

s Vi fundamentalisti, niste demokratični. Hajde popije nešto, budi 
malo civiliziran. Budi demokrata. Kako ću ja demokrata piti, a ti da 
ne piješ. x 


Ja ti njemu onako nedemokratski: 


ySvak ima svoj adet. Meni ne smeta da večeras ti piješ, a ja sjedim 
uz kahvu i sok.x 


HE, vidiš. Dobro, nek bude tako, ali hajde jednu popij.ć 


y Neću o tome da diskutujem. Ti pij ja ne želim.x Kažem ja, a on ti 
meni odmah demokratski: 


yVidiš kako si ti nedemokratičan. Nećeš ni da diskutuješ. Ja sam ti 
ovdje naučio da demokratija baš polazi od toga da ti imaš pravo i da 

diskutuješ. Znaš li ti da demokratija se prvo zvala džemokratija, pa 
se vremenom pretvorila u riječ demokratija. 


A zašto se zvala džemokratija, jer to ti je prvi naš čojk Džemo što je 
naučio ovdje šta je demokratija.To ti je bilo vrijem kada je on jeo 
samo džem. I onda je on to samo znao i prič'o drugim. I onda je po 
njemu to dobilo ime.x 


yJa more bit da ne znam šta je demokratijax prekinem ga sali sam 
čuo za riječ demos - narod i kratein - vladati, pa more biti da to ima 
neke veze i sa tom riječi. 


I tako mi eglen nastavimo svako uz svoje piće, a svakih desetak 
minuta on će ti: 


sHajde popij. Vi fundamentalisti niste nimalo demokratični. Meni 
da daju da odem dole u našu nedemokratičnu zemlju, ja bih odmah 
napravio demokratiju. Ja bih doveo svoju stranku, i onda bi bilo sve 
demokratski reformisano.x 


yOtkud ti znaš kojoj ja stranci pripadam, kad ti se nisam izjasniox 
upadnem ja onako nedemokratski u riječ. 


s Ma, znam jax reče on onako demokratski. 


yPa dobro. Nek bude kako ti kažešlae rekoh ja, onako, 
nedemokratski. 


ylzgleda da slabo shvataša reče ti on meni. aVi koji ste bili dole u 
ratu, pa se tukli i pucali jedni na druge, vi nikako da naučite da je 
demokratski, brate fino šmugneš u inostranstvo, kad zagusti i pustiš 
njima nedemokratama da to riješe. A ti demikratski gledaš kakoš 
dobit socijalu i šta na crno zaradit'. A kad ti pomenu domovinu onda 
pokaži onako demokratski kako si patriota ili domoljub. I onda samo 
pričaj. Ovdje i djecu uče da pričaju onako demikratski..." 


57 


Lapanda on lapanda, a ja ti onako mahmuran od pijanke, što on ne 
zna, nedemokratski zaspah. 

DAJ TON 


Ovo što hoću da ti ispričam ne znam da li da vjerujem samom sebi, 
narodu, političarima, državi i šta ti ja znam kome. To ti je neka čudna 
priča. Priča što sam doživio i preživio. Jer kad tu priču doživiš, onda 
je teško da je preživiš. Jer i kad je preživiš, stalno se pitaš jesil' 
normalan. A priča ide ovako. 


U jednoj državi živjela tri brata sa mnogo svoje braće. Jednog dana 
odlučiše da samo oni budu braća svaki za sebe. Njihov otac i mati 
zvali su se Čovjek i Žena, i sve je bilo dobro dok im ne umriješe otac 
i mati. Niko ne zna od čega su im roditelji umrli, ali je kružila priča da 
su ih oni otrovali, a neko opet kaže neko drugi ih otrov'o i svašta 
nešto. A more bit da ima istine da su ih oni otrovali i sad njihova 
ostala braća na pola otrovana, ni živa ni mrtva, hodaju po čaršiji. A 
more bit da su i oni iz vana napravili belaj jer su ih ubijedili da kada 
sade ljutu papriku mogu dobit dobar urod krompira. 


Uglavnom desilo se ovako. Živjeli oni sretno i imali dovoljno. Al' ne, 
daj đavole, proradi u njima kliker koji se zove SHB i zaborave da su 
imali roditelje Čovjeka i Ženu. Njih trojica brzo polude. | onda ti onaj 
S kaže da mu brat nije brat nego neko drugi. Uvrtio sebi u glavu da 
se sjeća onoga čega se ne sjeća. Da je samo on dijete svojih roditelja 
i da druga braća nisu braća njegovih roditelja, te da ni imanje ni 
ostavština nije njihova nego njegova djeda hajduka. Istro uradi i onaj 
H a ovaj B nađe i on brata komšiju koji je puno daleko. Razmišljali 
njih trojica šta ćeš sa tim identitetom, ako ne mogu da dobiju vlast i 
da pljačkaju. Sjeti se onaj S onog novog brata velikog S kako je ne 
samo opljačk'o svoj atar već i susjedne. On ti je prvo prisvojio 
državu, napravio je po svojoj mjeri i zaratio sa svima. Jer rat je u 
suštini pljačka i samo se ratom mnogo, i još mnogo može opljačkat'. 
A da bi plajčk'o praviš državu u kojoj si ti zakon a zakon je da si ti 
zakon. I tako se desio rat i među bračom i braća skontaju da rat ih 
puno košta i odluče da se dogovore. I "Daju ton" kao formulu. A taj 

ton je bio da slušaju muziku i pjevaju. Slušali oni muziku i različito je 
čuli. Pa onda i različito pjevali ali je ton isti bio. 


Prošlo tako par godina i nije bilo loše. Proš'o je rat i narodu je bili 
samo da se ne puca ali da se on, narod, puca. | puc'o se narod ali je 
natalitet bio slab. Ispuc'o se tako narod dok su ovi sve privatizovali 
pa i narod privatizovali, a dio naroda osto neprivatizovan. | pobune 
se RiJ a neko ih zove SF i počnu objašnjavat da su i njihovi otac i 
mati Čojk i Žena. I objašnjavali oni, objašnjavali ali kako objasnit' 
statui, ili čovjeku koji je zaboravio i oca i meter a u njegovom 
mozgu od stalnog brisanja nestali su pojmovi otac i mati. Koji se 
zovu Čovjek i Žena 


Vide oni, odnio đavo šalu, pa sjednu da izdiskutuju ton, pa kažu sva 
tri uglas: 


"Daj ton" da vidimo zašto ne funcioniše. Počne privi pjevat' koji je 
stek'o taj novi identitet Daj tonom. Moj narod hoće da ima svoju 
državu jer to je vjekovno i povijesno prostor gdje smo mi gradili 
poljske WC a taj poljski WC sakupljao je gnojivo koje smo mi kasnije 
rasipali po želji. A ovi što su svoje unutranje privatne probave slali u 
kanalizacijiu nisu gnojili zemlju, to jest nisu svoj izmet rasipali po 
zemlji, da rađa nove plodove, oni nemaju pravo na plodove. 


Sakrio se ja u ćošak sobe i slušam kako jedan viče: 

"Pošto sam ja taj koji se vrlo vješto Dodaj Ga, tog xDaj Tona? ja sam 
razumio da je nauka toliko napredovala da mi, ako sadimo ljutu 
papriku, možemo očekivati krompir. Problem je sad u tome što vi 
mislite da krompir nije rodio, a ja vidim da je isklijao. " 


Namah se naveza jedan pa reče: 


"lako se ja zovem Co Vic ja, ovo sto ću reći nije vic, ali krompir klija. 
Ja ga držim pod sijenom pa se ne vidi da su stabljike izašle." 

Kuži njih Ba Ki, ali ne onaj Mun što je anamo one vjere, dok ga 
izdaljega posmatra Vaz a ne pusta avaz. Kuži njih Ba ki pa će: 


"Ja koliko razumijem taj ton što ga mi zovemo "Daj ton" čini mi se da 
melodija nas ne mora doprijeti do vas, a vaša melodija do naše. Ali, 
melodija se mora čuti po cijeloj zemlji. E, sad mi imamo pravo da 
svak na svoj način tumači tu melodiju. Ja je sviram u svom vilajetu, a 
vi u svojim pa dokle se koja čuje." 


Vidjevši da je zapostavljen onaj što nije vazio reče im onako mudro: 


"Krompir će proklijati po novoj tehnologiji. Po istoj onoj po kako 
sam ja podig'o toranj sa mnogo spratova u centru grada a nisam na 
početku rata imo ni dinara. A sad, molim vas, gradim društvo 
jednakih šansi. I za bogate i za sirotinju. Jesam li u pravu? To je ta 
muzika koju i ja ne mogu lahko da pratim jer je pjesma nekako teška 
i ide: jednaki smo u različitostima a različiti u jednakostima ili tako 
nekako." 


Dodi Ga odmah se na njeg' nadoveza. 


"I na to jest naša S republika je nastala iz ničega. Kao Feniks iz 
pepela tu, našu S republiku, iznjedruje u glavi onaj što Rado Kara, ali 
po svoj narod pa onda druge. On se hranio plodovima nagnojenim 
od nešeg đubriva sa poljskog WC. Vidi, karaš svoj narod i nije incest 
iako su ti braća jer oni to i ne znaju jer misle da karaš drugi narod. | 
tako nastaje narod što će reći pokarani, pardon pokorni narod. Taj 
princip je preuzeo Daj Ton jer iz te ljute paprike koju je jeo i sadio 
naš vožd je nastao Daj Ton koji je krompir. A dokaz da je taj ton 
krompir je što ga svaki guli kako hoće a on je nama sladak. A 
narodu? Ma, ko pita narod, njemu je bitno da je nama dobro?" 

U tom momentu pada statua iza koje sam se sakrio. Oni stadoše i 
pogledaše prema meni. Ja se 'nako spićim ko petobanak stavim ruke 
među noge i polahko krenem prema njima. 


"Šta ti tu radiš? " upita jedan 


"Ma vježb'o sa ovo statuom da joj postavim pitanje, a da ne dobijam 
odgovor. Znate ko onaj Diogen. Ma onaj filozof što si dao nadimak 
pas. Kad ono uđoste vi, pa ja rek'o da čujem nešto pametno od ovih 
umnih glava. 


"Imaš li nešto da nam daš da se iskupiš?" upita jedan od njih. 


"Nema ama baš ništa. Za rata su dolazili pa me pljačkali njihovi a 
poslije rata naši mi sve uzeše. Pa ti nemam ništa izuzev ove lude 
glave"-rekoh ja 


"Dobro. Iskupit ćeš se tom ludom glavom ako nam kažeš može li se 
kad sadiš papriku dobit krompir ako joj daješ ton, tj. muziku" - 
upitaše oni. 


Šutim ja i ne znam šta da kažem jer je glava u pitanju, a sa druge 
strane šta je život ako ga ne istražuješ, rekao bi Sokrat, i dodao da za 
neke stvari treba i umrijeti. Zato prozborih: 


"Ja sam vam, pravo da vam kažem, običan čovjek i lud. Toliko sam 
lud da ne mogu vjerovati da kada posadiš papriku možeš dobiti 
krompir pa ma kavu muziku svir'o. Jer krompir je krompir i on ima 
sjeme u svojem vrijednosnom sistemu. Nekako je blag. Ne ujeda kad 
ga jedeš. A paprika može da bude i ljuta pa ujeda za jezik, a ti nikako 
da shvatiš da treba da se ujedeš za jezik. 

PATRIOT 


Bože dragi, đe se ja ovo nađo'? Đe god se okrenem a oko mene 
patriot do patriota. Da sam na ovom dunjaluku, nisam. Sve mi ovo 
nekako ko da me neko pirka po tabanima škakilja, a ja ti ni na nebu, 
na zemlji. Skontah - pa tri oca imaš. 


Razmišljam ja otkud ta riječ patriota i šta ti ona znači. Ne znam je li 
PATRIOTA riječ se pretvorila u PA TRI OCA kad je T prešlo u C ili 
obratno. Prvo je neko psovo tri oca PA TRI OCA i od tog nastala riječ 
patriota ... šta ti ja znam. 


Ljuljuškam se ja tako na nebu u nekim predivnom autu, oko mene 
trebe, u izobilju svega... kad prema meni nešto leti. K'o da je anđeo 
ili melek ili šta ti ja zna, i nosi neki jastuk. Ide on prema meni, leprša, 
a ja se ljuljuškam u autu kao u lađi. Dođe on do mene pa reče: 
xNarod ti šalje pernati jastuk da se ne nažuljaš.n? 


Ble'nem ja, ništa mi nije jasno, pa ga upita: KA što mi to narod 
šalje?, 


xPa ti si patriota i narod te zato voli. Ti imaš tri oca. Zato se zoveš 
patriota! 


Sad se meni upališe klikeri, zatutnjaše po glavi i ja shvatih da da su 
te riječi nastale ,,platlizacijom", ili kako se ono kaže ,alatalizacijom", 
prvom drugom li nekom devedesetom i šta ti ja znam. Da znam ne 
bih bio Patriota neg nešto drugo. Samo je vjerovatno ,,platizacijom" 
jer je ovaj jastuk neko dobro platio. 


Kontam ja tako kontam, a šta može drugo radit dijete tri oca, pa 
upitah Jastušnika, tj. onoga koji mi je donio jastuk. 


XA šta ti je to narod? 

XA narod ti je nastao od riječi naš-rod, a to ti nije rod nego ti je to ko 
ubleha naš rod 


To to je na primjer ko pleme. Ble'nem ja u njega i čini mi se da griješi 
da je mjesto trebo reći s jer je to narod. To ti je nastalo tako što su 
jedni blebetali i s.... a narod ko narod... Nauči da pojede ono što mu 
serviraju. Jer narod voli samo Patriote. 


Letim ja tako kad vidim dole daleko ispod mene ko neki mravi. 
Kihnem ja a mravi ti nešto prema meni gledaju i viču. Pitam ja 
Jastušnika šta se dešava a on će: yNarod se prepo da se nisi 
prehladio pa pita šta da čini.) 


Spusti se ja još malo dole da pogledam malo bolje i vidim narod. 
Kažem ja njima kkako je naš rod, a oni će: Dobro smo, dobro. 
Samo da si nam ti dobro i da budemo naš rod., 


Spustim se ja još dole kad vidim narod skuplja mrvice i vršlja po 
kontejnerima, pa ponovo zavičem.: 


xDobri i pametni moj narode, šta to radiš!?,; 


A narod će xSkupljamo mirvice za tvoje šilte, da ti bude udobno. 
Šest dana skupljamo za tebe a sedmi dan moramo i mi nešto da 
pojedemo.? 


xTako i treba? vičem ja bodreći ih pa pogledam sebe, obrišem k'o da 
nešto imam na reveru, pa skontam u sebi: xAko su onim moj narod, 
što me kradu sedmi dan.? Kontam ja kontam pa kažem: 


,Moj od nas rode ili nasrode. Mi nećemo da smo kao drugi. Mi smo 
nešto veće nego drugi. Sva tri moja oca tako kažu. xŠto da naš rode 
ne pretvorimo sedmicu u deset dana, i budimo veliki narodi. Devet 
dana skupljajte za mene, a deseti za sebe te ćemo tako postati još 
veći rod, odnosno naš rod. Tako ćemo naš rod imati ono što drugi 

nemaju. Desetosedmicu. Kroz tu borbu biće to vaša zemlja, k'o što 
reče jedan od mojih očeva, a drugi da će ga očevi podržat'., 


Kad to narod ću, poče da viče: 


,Prvo da ti kusaš kašikom, a mi možemo i kasnije jer nismo naučili 
često." 


Brinem ja za svoj narod kad me nešto po tabanima pirka. A kad me 
tako fino vjetrić pirka ja i dobro kontam pa skontam. Što bi narod 
jeo kašikama kada je bolje da jede viljuškama. | još da što više pravi 
supe pa će tako jedna supa dugo da mu traje. Kontam ja to i 
predložim narodu. 

A narod k'o narod počne da viče: 

,Kako ti patriota kažeš!" 


I narod poče supu viljuškama jest. A ja kontam. 


E što ti je taj patriotizam pa svašta izumiš. 

BOŠNJO JAPANAC 

Došo Bošnjo u Japan da se japanizira, pa obuk'o japanke, omot'o 
neku plahtu oko tijela i nabio neku krpu na glavu. Šeta on tako 
gradom kad ga sretne Mujo. Na po' džade stala njih dvojica pa se 
gledaju te će 

Mujo: ,,Ma, jesil' ti to Bošnjo?" 

Bošnjo: ,Ma jesam ba i glavom i bradom i dušom: 

Mujo: , Ma nemerem ba da te pripoznam...." 


Bošnjo:.- Ha? Dobro sam se prisvuk'o." 


Mujo:" - Ma jesi ba. Samo ne znam jesil' se sam prisvuk'o ili te neko 
durgi prisvuk'o. Ma nije mi jasno što bižiš od sebe i onog što jesi? 


Bošnjo: ,,- Ma ne bježim ja od onog šo jesam, ma samo sam se malo 
kamuflir'o. Znaš ti dobro da sam ja narodski čoj'k i da nisam ta'ki. 
Rekli mi da se prisvučem i malo ja, malo oni - malo ja - malo oni i ja 
se prisvučen. 


Mujo: ,,- Jesil ti taki ili nisi ti to najbolje znaš? Al', meni tu nešto 
bazdi." 


Bošnjo : ,- Ma šta bazdi? Ti dobro znaš da ja klanjam pet vakata 
namaza i da se perem stalno, pa kako bazdim? 


Mujo :,, Nisam mislio tako, neg' ono kako kažu filozofski, slikovito. 
Bošnjo: ,- E, to! Ako si mislio tako ja sam ti Japanac .Zovu me Ko 
Jami Jami. Vako su ti meni objasnili neki moji prijatelji, ti, kako ti ih 


zoveš filozofi. Kažu prvi čoj'k modernog vremena bio je Koj Jami 
Jami. Ma ja im kažem nije ba neg Adem a oni meni i da ja opet 

morališem i da nisam moderan. Onda oni nastave da je on uzim'o 
dže god je stigo i viko narodu da je pošten. A narod k'o narod kad 
mu vičeš čuje to što mu kažeš i tako i misli pa tako on Ko Jami 
stekne povjerenje naroda, a s tim bogatsvo i svi ga cijene. Kažu to se 
zove prvobitna akumulacija. 


Mujo: :- Ne razumijem? 


Bošnjo: ,- Ma nisam ni ja razumio, a onda mi ono kažu. Ko na 
primjer moja Fata spava sa svakim. Onda ona treba da se uda za 
mene i viče da je poštena. Kažu da se to zove bračno prediskustvo. | 
onda poslije toga s njom meni bude fino jer ona puno zna. Obišla 
svijeta, tj, puno zna. Ko biva ako je znala drugim udovoljit znat će i 
meni. I ako ja to prihvatim tako meni će biti fino, a ako budem 
moralis'o da izvineš nadrlj'o sam. 


Mujo: ,,- Ja kolko znam tvoju Fatu, ona je poštena." 


Bošnjo: ,,- Pa jest al' izgleda u moderno vrijeme to nije dobro. Zato 
sam ja Fatu posl'o da ima poslijebračno iskustvo. A to ti je da radi 
one stvari s drugim dok je u braku i da stiče svjetsko iskustvo. 


Mujo: ,,- Ma nis valjda natjer'o ženu da...?" 


Bošnjo: ,,- Ma šuti, ba, jesam. Kažu oni meni da napravim sjelo, pa 
da svi zajedno sjedemo. Ja ti to i uradim. 


Pripremim ja mezu, piće i mi ti sjedimo i veselimo se. Kad u neko 
doba jedan stranac oko moje Fate, a ja ti oko njegove žene. Ona 
navalila na mene, a i meni nije mrsko. Kad ono njen muž navalio na 
moju Fatu, a Fata ti nešto morališe i njeg udari i kaže mu da bježi od 
nje. Mene to razljuti što udari čovjeka i ja joj udarim šamar. Kad 
najednom svi skočiše kako to ne valja i da je to nasilje u porodici i 
svašta nešto. Onda onaj što ga je udarila Fata ošamari Fatu i objasni 
da to nije nasilje u porodici jer on nije član porodice. On Fatu stisne 

za ruku i odvede u sobu da joj nešto objasni. Vrišti Fata od 
objašnjavanja, a ja ti se zabavio s njegovom ženom. I prođe ta noć. 
Kad moja Fata pođje da se probija i napreduje i finansijski i na poslu 
kaže gradi karijeru. Pođe ona meni pričat o toj prvobitnoj 
akumulaciji, onda nekim ljudskim pravima i ženskim i šta ti ja zam 
sve kakvim pravima. Ja ti se sve više počnem kamuflirat i razmišljat' 
o onom ,,ma bi gu" nije nego ono kako se kaže mobingu, znam da je 
neko gukanje, jer je tu veče onaj Fati na kraju guk'o. 


Onda počnem razmišljat' o prvobitnoj akumulaciji i uzimanju. Uzeše 
mi sve pa i Fatu te skontam da je bolje da o tome ne razmišljam pa 
počnem razmišljat o psima i njihovim pravima i odluči da kad sam se 
izborio za Fatina prava mogu i da se izbori za pasja prava. Zato sam 
ti se vako probuko da me ne pripoznaju, a eto ti me pripozna. 


Mujo: Znaš moj Bošnjo, od svega možeš pobjeć ali od sebe ne 
možeš. Jer gdje god odeš ti si. Ma što god ti obuko na sebe ono 
ispod si ti. Nego. budi mi poslemaljen i idi kući i skini tu ododru, 
popij kahvu sa Fatom i pričajte o oni starim dobrom vremenima. 

HASO I DVA VUKA 
(ljubav i mržnja) 


Izbjeg'o Haso u jednu zemlju u kojoj kažu postoji stara priča o dva 
vuka. Priča ide ovako... U čovjeku žive dva vuka. Jedan se zove vuk 
ljubavi, a drugi vuk mržnje. Priča kaže da pobjeđuje onaj koga više 
hraniš. 


Sjedi Haso kući i razmišlja, a nikako mu nije jasno kako dva vuka da 
žive u jednom čovjeku. Kako stanu u jednog čovjeka? Konto on 
konto i nikako da skonta. Misli on, najbolje je da ode i pita ljude u 
čaršiji. 

Šeta on kroz čaršiju kad srete jednog stranca komšiju. Kaže on 
onako na slabom stranskom jeziku da ako može ovaj domaćin, da 
mu objasni onu njihovu priču o dva vuka. 

Stranac ga upita: , A odakle si ti ono?" 

Haso zastade pa reč: ,,Iz Bosne i Hercegovine i Republike Srpske." 
Gleda njega stranac pa reče: ,Vidiš ta dva vuka su, simbolički 
rečena, i odnose se na ono što je u ljudskim glavama. Kada hraniš 
vuka ljubavi ti imaš manje problema lično a i u zemlji. Vidiš moj vuk 


ljubavi je moja zemlja. Jesi li razumio?!", reče stranac i ode. 


Haso tek sad shvati da ništa ne razumije i nastavi da šeta, a baš tad 
susrete Husu te namah poče da priča: 


, Dragi Huso, razumiješ li ti ovu njihovu priču o dva vuka. Ja nikako 
da skontam." 


Huso: "Kako, ba, nikako da skontaš. To ti fino ide ovako. To ti je ba 
sve u glavama. To nisu oni vukovi što hodaju po šumi. Znači, nisu oni 

stvarni nego oni sto nastanu u glavama. Onda oni postanu stvarni. 
To su ti oni što hodaju po čaršiji. | oni su ti, ustvari, uvalili se u naše 
glave i oni se biju. I sad kad ti jednom ne daš hrane, a dugi je gladan 
i onda se oni bore. Pa normalno je, moj Haso, da je jači onaj što je 
više jeo i odebljo, pa on i pobijedi." 


Jel' to 'vako k'o BiH i RS. Kažeš, nisu oni stvarni. BiH je davno nastala 
i nije u glavama, ba, nastal, a RS je nastala u glavi onih anamo onam. 


Huso: ,,Eto vidiš, naprimjer, vuk olinjali pretvara se u Vučinu od onog 
malog i nasilnog vučića. Onda on hoće da svi vukovi budu u jednoj 
državi. Ustvari, on sve međede skuplja u jednu državu, a to nema 
veze sa narodom nego sa međedima. A narodu se stavlja zvono. | 
tako ti međedi počnu da komanduju i straše narodu. A da bi spasio 
zaplašene i druge i on se pokaže ko zaštitnik vukova i međeda. A ti 
dobro znaš kakvo značenje u našem narodu i u šumi imaju vukovi i 
međedi. Vuk kaže da će za jednog vuka ili međeda pojesti sto 
janjadi. Tad misli na one što kolju janjad za kurban. Znači, neće 
pojest janjad nego njih. A onda mu malo rentabilnije bude da dobije 
para od onih tamo daleko pa kaže da oni što kolju janjad za kurban 
su njegova braća pa ih neće pobit. A vuk predstavlja i štiti i ovce što 
bleje i one što samo ble'nu i obične ljude koji ga ne slijede i vas 
dunjaluk na zemlji koju je on zapiš'o. Znaš kako ono cuke obilježe 
svoju zemlju, i kažu gdje god je njihova noga kročila i zapišala 
zemlju, to je njihov teritorij. 


Haso ble'nu u Husu i reče: ,Opet te ja ništa ne razumijem. Ako misliš 
na onog vučića što smo ga našli u šumi one večeri i doveli u grad, 
onda si se prevario jer on je, kažu, k'o janje. Nije on vuk nego janje. 
Bleji vazdan: -Blee, blee..." 


A Huso će: "E moj Haso, vuk dlaku mijenja a ćud nikako. On će ti 
blejat i pjevat i svašta radit samo da je vuk neće priznat. Jer ako 
prizna da je vuk, mora priznat' i da je pokl'o i nedužne i nevine i to ti 
ode u nedogled. 

PLANETA RADO BIH I RS 


Ovo što ću vam ispričat', nemojte nikom kazat': jer što čo'jek vidi 
bolje da nekad ne vidi. A ima i ono što se zove zabranjene teme. 


Bio ja na jednoj planeti, na koju bi svi rado, pa se zove planeta Rado 
BiH, a na njoj ima i jedna teritorija gdje se Rado radi ona vel'ka 
nužda pa se zove RS (rado srati). Nema ti to nikakve veze sa ovom 
našom planetom Zemljom. Na toj planeti Rado BiH sretnem ljude 
kako jedu paprike. Ja ih pitam jesu li to one ljute da i ja koju uzmem, 
a oni me pitaju: 


,Jesi li ti lud ili ćorav?" 

Pitam: ,Zašto!?", a oni svi uglas kažu: 

, Ovo je krompir!" I počnu da se međusobno karaju i žicaju 

Ne znam ja je li one mene zezaju ili stvarno misle da sam ja lud pa 
kažem daj da probam i ja malo krompira. Uzmem ja malo, a odmah 
me zaboli stomak i dobijem, da izvineš, sraćku od ljute paprike. 
Pitam ja njih: ,Kako vaš želudac vari ove krompire?" 

Oni me pogledaše, karnuše se i 'žicnuše' se i uglas odgovoriše: 

,Mi smo iz Rs, to jest rado S... jer dobijemo sraćku i izbacimo ovo iz 
sebe. A pravo da ti kažem i pomaže nam da se igramo i učimo igru 
koju smo smislili sa našim i planetarnim vođama i posebno 
priznatim našim vođom što nas Milo Ševi i ovaj koji nas je ubijedio 


da je najbolja igra kad se Kara a mi se Džića. 


Meni opet nije ništa jasno, a ne smijem ni da pitam pa se kvrčim i 
nešto mrmljam. Kad jedan će od njih: 

,Šta se kvrčiš i šta mrmljaš?" 


,Ma, ništa, 'nako. Razmišlja kako ste vi ovo sve stvorili. Ovako finu 
teritoriju." 


Kad će ti jedan od njih, izgleda da je glavni: 


,E, prijatelju, mnogo je umnih glava uložilo truda u ideju kako da se 
narod Kara i žica. Bilo je tu akademika, pa bolesnih profesora, pa 
onda svjetskih stručnjaka a sve je počelo sa paprikama. Svi oni su 
izučavali kako da posadi paprike da dobiješ krompir. Eh, vidiš to ti je 
sad uspjelo i taj naučni historijsko-povjesni projekat je uspio. Zato si 
ti mislio od krompira da je paprika. Tu su se angažovali i religijske 
vođe sa svojim abraka-dabraka čarolijama i nebeskim narodom što 
je sišo na zemlju. A pravo da ti rečem i drugi su prihvatili našu 
teoriju pa su tako terorisali u svom narodu. A ta terorija je bila 
pogodna za konstruktivnu  konstitutivnost — relativizirajućeg 
apstrahujućeg sustava duhovne retrogadnosti, pardon nije to nego 
retrospektive uh, ne mogu više. Jelde što sam pametan. 


Ma sve ti ja skužim i zato su me izabrali da budem birani u tom 
sistemu, to jest da drugi stalno i mene demokratski biraju. Sistem 
nam pravo funkcioniše, pa ću i nacionalnu penziju skoro dobit, a kao 
izum dovodim onog Wilhema R. Onog što seks pretvara u struju. Mi 
seksamo narod, a sve svijetli. Ideja, ba, pravo dobra. 

SUD 


..-. Na osnovu paragrafa privida prava ostalih optužujem te... Jer kao 
što voda ne prelazi u smrznuto stanje bez hladnoće, niti led u vodu 
bez toplote, tako i rat ne prelazi u stanje mira bez suprotnog dejstva 
koje je stanje mira dovelo u stanje rata. 


s U ime suda suda, u ime pasulja pasulja, u ime prava prava prava, 
što iz dosadašnjih formulacija proizlazi da se sudi u ime suda pasulja 
i pasuljskih prava, a na osnovu zakona moćnih, iz koga proizilazi 
paragraf privida prava ostalih, optužujemo te: 


Tačka je dan, stav jedan. 


Pasulj si nazvao grahom što je velika uvreda pasulja. Jer pasulj je 
pasulj i samo može biti pasulj. On kod nas izaziva tačno određena 
osjećanja i vezan je za nacionalne interese. | konotativno i 
denotativno značenje pasulja je pasulj i on je pasulj i ništa drugo 
nego pasulj. 


Tačka jedan, stav dva. 


Narušio si estetiku pasulja, gdje je lijepo što mi kažemo da je lijepo, 
odnosno za što mi stvorimo privid da je lijepo. Lijepo nema svrhu. 
Naš sistem je da je najljepši oblik pasuljasti i o tome ne može biti 
diskusije. Pasuljsati oblik je pojam lijepoga i neke Pitagorine teorije 
o krugu kao nečemu što je lijepo mi smo izbacili iz nastavnog 
programa. To narod mora da zaboravi i bavi se savremenosti. 


Tačka jedan, stav tri. 
Tvoje etičke teorije o moralu, o nužnosti da human cilj posjeduje 


humana sredstva su davno prevaziđene i strane našim normama. Mi 
smo humani i o tome nema diskusije, onako demokratski rečeno. O 

tome se može pričati ali je preporučljivo šutjeti. Preporuka važi više 
nego zakon. Ona pomaže da se ne prekrši zakon. 


Tačka jeda, stav četiri. 


Tvoj pojam istine, koji remeti naš pojam istine koji se temelji na 
postavci da smo mi različiti i samim time i istina je različita, što će 
reći da istina ima mnogo, pa i previše, te tvoja istina kao još jedna 
više, nije potrebna. Osim toga, tvoja teorija o jednoj istini do koje 
dolazimo zajedno putem dijaloga ubija našu kreativnost. Sama tvoja 
formulacija da ti i mi ne posjedujemo istinu, nego istina posjeduje 
nas, a mi posjedujemo put do istine, stvara konfuziju u našem 
sistemu. 


Tačka jedan, stav četiri, podstav jedan. 


Tvoja predstava o našem društvu kao u vrijeme Erazma 
Rotterdamskog nije tačna, jer je velika vremenska razlika. Mi ne 
lažemo nego ne želimo da iznesemo svoje mišljenje te svoje bogato 
iskustvo tako jeftino prodamo. Laž je tekovina naše kulture i 
civilizacije. Stoga ona, to jest gospođa Laž, kao tekovina naše 
civilizacije ima svoje posebno mjesto u našoj kulturi. Mi nju 
zakonom štitimo kao naše kulturno dobro, odnosno, spomenik naše 
kulture. 


Tačka jedan, stav četiri, podstav jedan, ispodstav jedan. 


Naša civilizacija je zasnovana na principu dobročinjenja i pažljivosti 
kako ne bismo povrijedili drugoga. Iz tih razloga mi ne lažemo nego 
svakome kažemo da je pametan, dobar itd. Tvoja teorija da je to 
celofan u koji su umotane sve druge uvrede je proizvod tvoje mašte. 
Ovdje se kao olakšavajuća okolnost može uzeti tvoja ironična 
umobolnost, ali zbog sljedećeg paragrafa se ne uzima kao 
olakšavajuća okolnost. 

Tačka svih tačaka, stavova, podstavova i ispodstavova. 


Povrijedio si našu najveću vrijednost, novac, ne priznajući ga kao 
gospodara svih nas. Samim time izopćio si sebe iz naše zajednice 
koja je dužna da te i moralno i zakonski kazni bez uvažavanja bilo 
kakvih olakšavajućih okolnosti. 


Na ovu presudu nema prava žalbe i tvoje riječi koje budu izrečene 
poslije ove žalbe nemaju nikakvu važnost ali mi, kao demokratičan 
sud, dozvoljavamo ti sada da kažeš šta misliš. Izvoli gospodine 
Ademe. Čuješ li samo kako ti kažem gospodine iako si izopčen iz 
naše zajednice. Zar to ne pokazuje svu dobrotu naše zajednice?x 


Adem je ustao sa optuženičke stolice, naklonio se prema sudiji, a 
zatim porotnicima i počeo: 


yUvaženi sude. Prihvatam vaše dobročinstvo i iz tih razloga osjećam 
potrebu da nešto kažem. Čovjek je jedina životinja koja ima tu 
potrebu da iskaže svoj odnos prema svijetu koji ga okružuje. To ne 
znači da i životinja isto to ne čini, samo na drugi način. Lav ili tigar 
jedu zebru govoreći joj time da je ona rođena kako bi bila hrana 
njemu. Niti lav, niti tigar, niti zebra nemaju mogućnost da iskažu 
svoj odnos na drugi način. Sticajem okolnosti poslušao sam Diderota 
koji je pozvao studente umjetnosti da ostave dosadne profesore i 
njihove bljutave modele te da izađu na ulicu, u kafanu, vrt... 
Pozivanje na promatranje trenutka gdje su i priroda ljepote i ukus 
posmatrača izgrađivani iz beskrajnih i osjetljivih postupaka Prirode, 
stvorili su u meni odbojnost prema jednom od Kantovih sudova 
ukusa svrsishodnosti bez svrhe. To je Kantova paradoksalna fraza 
kojom želi da kaže da stvari koje nam se estetski sviđaju izgleda kao 
da su podešene prema našim potrebama i željama, a ipak nema 
razumne osnove za pretpostavku o postojanju neke svrhovite 
inteligencije koja bi proizvela taj predmet za njegovu prividnu svrhu. 
Za njega je ljepota apsulutna a ne upotrebna. 

Možda sam bliži Ruskinovoj teoriji po kojoj je ljepota proporcionalna 
upotrebnoj koristi. Slažem se sa vama uvaženi sude da je čista 
ljepota u onome gdje ne vidimo nikakvu svrhu i upotrebu kao što je 
mislio Kant. Međutim, Kant dobro primjećuje da ne moramo biti 
botaničar da bi ocijenili ljepotu ruže te misli da bi se naučno znanje 
o funkcijama dijelova tijela suprostavilo čistom osjećanju ljepote. 
Shvatajući koliko bi bila rijetka ta njegova ljepota on dodaje jednu 
klasu pripojene ljepote. 


Takvim naziva kuće, palate, crkve itd., koje posmatrajući, divljenje 
sklopu miješa sa sviješću o cilju kojem služe. Po njemu ljudi i žene 
mogu imati samo pripojenu ljepotu. 


Poštovani sude. 


Dozvolite mi da se vratim Diderotu koji kaže da priroda nikad ne 
griješi, sa čim se ne slažem. Baš u greškama prirode i jeste smisao 
umjetnosti. 


Traganje za redom, skladom, harmnonijom čini mi se i jeste u 
greškama prirode. Za mene je rat prirodno stanje kao i mir. Prelazak 
iz jednog stanja u drugo moguć je samo uz pomoć neke treće 
aktivnosti. Jer kao što voda ne prelazi u smrznuto stanje bez 
hladnoće, niti led u vodu bez toplote, tako i rat ne prelazi u stanje 
mira bez suprotnog dejstva od onoga koje je stanje mira dovelo u 
stanje rata. 


Velepoštovani sude. 


Jeretičnost moga mišljenja ne počinje sa ovima, nego davno ranije. 
Još sa antičkim filozofima. Od Heraklita naučih da: 


Pjesnik griješi kada kaže da nestanu svađe između bogova i ljudi. Jer 


ne bi bilo sklada da nema visokog i niskog, ne bi blio živih bića da 
nema suprotnosti ženskog i muškog. 

Slavni sude! 


Od davnih vremena se svađaju pjesnici i filozofi o tome ko je vlasnik 
vrela mudrosti. Ne želeći da povrijedim ni jedne ni druge, pih vodu 
sa oba vrela, te se savjetovah i sa jednim i sa drugim tragajući za 
vrelom mudrosti. Vrelo mudrosti nađoh... 

Kada dođoh na vrelo: Slavni sude! Slavni sude!e 


Vikao je Adem budeći se u postelji. Pogledao je prema sredini sobe i 
vidio sto iza koga je stajala prazna stolica. 


Pored njega sa desne strane stajale su poredane ostale 
stolice. Soba je izgledala kao sudnica u snu. Adem ustade i lagano 
prošeta sobom. Kroz glavu mu je zujao vjetar koji je napolju silno 
puhao. Vanjski vjetar ulazio je kroz ključaonicu i fijukao. 


Adem nije znao da li je to sve san ili stvarnost. Počeo je da se štipa 
za obraz kako bih se uvjerio da je to stvarnost. Shvatio je da sada ne 
sanja ali mu još uvijek nije bilo jasno da li je sanjao suđenje. Vjetar je 
i dalje silno duvao. Udarao je u vrata i prozore pokazujući svoju 
snagu. 


U jednom momentu snaga vjetra ostavi stan bez vrata i prozora i 
vjetar ovlada sobom. Uzeo je u zagrljaj Adema odlepršavši ga 
napolje gdje su munje svojim sijevanjem davale mu mogućnost da 
povremeno vidi gdje se nalazi. 

O UMJETNOSTI 


Bio sam u velikoj dilemi da li da ovaj tekst priložim ovoj knjizi ali sam 
ipak odlučio da to uradim. Razlog je neophodnosti podvlačenja i 
isticanja ludila i smrada u kojem se nalazimo, ne samo mi na 
Balkanu nego i svijet. Zlo kruži svijetom i postaje kao normalna 
pojava. Ratovi, mržnja, strah itd. 


Umjetnost je umijeće osvajanja prostora slobode. Umjetnik 
promišlja stvarnost i traga za rješenjima. On nema rješenja ali kroz 
proces stvaranja on promišljajući stvarnost traga za smislom života 
koji je izgubljen u materijalnoj stvarnosti i nametnutim gotovim 
rješenjjema. Njemu nije ništa sveto da ne može ustupiti mjesto 
boljem i ljepšem životu. 


Kao intelektualac on osvaja polje slobode cinično posmatrajući svjet 
u kojem je bitno ko je nešto rekao a ne šta je rekao. ,Duboka misao" 
koju je izrekao naš vođa: , Gdje god se okreneš, dupe ti je pozadi", 
on promišlja na svoj način. Njega ne zanima ko je taj veliki vođa 
nego zašto je priroda konstruisala čovjeka da svi smradovi i 
prljavština izlaze sa zadnje strane njega. Jer da su smradovi ispred, 
ne bi nikada bilo napretka. Ali, historija se ponekad poigra sa 
čovjekom pa smradovi, koje on pokušava baciti iza sebe, budu 
ispred njega i svugdje oko njega. Tada on traga kako se osloboditi tih 
smradova i staviti ih na svoje mjesto. 


A smrad, ili ti neugodni mirisi i zvukovi koji izlaze iz debelog crijeva 
kao gotov proizvod, nastali su kao posljedica posmatranja gotovih 
rješenja. Tako se čovjek utapa u taj smrad ako nije sposoban 
promišljati. 

Kada promišljaš o tim rješenjima shvatiš da ono što nije potrebno 


čovjeku i što organizam ne podnosi izlazi na zadnji dio njegovoga 
tjela. Ali to su proizvodi koji su nastali nakon varenja organizma i 

procesa u kome je tjelo uzelo ono što je potrebno i zadržalo za sebe, 
kako bi normalno funkcionisalo. 


Bolest nastaje kada organizam prisiljavate da zadrži i ono što je 
štetno po njega. I tako pojedini organi postepeno ne obavljaju u 
potpunosti svoju funksciju, a u situaciji nužde ili nedostatka morala i 
savjesti, prisiljeni su da stvaraju privid dobrog funkcoionisanja 
uzimajući i neke vještačke i nepotrebne materije. Od tih stvari koje 
zdrav organizam ne može da svari nastaju patološki tipov koji znaju 
da svojom influensom zaraze čitav kolektivitet. 


Pustimo sada ta razmišljanja i vratimo se formi u koju umjetnik 
pokušava staviti svoja traganja. I za formom umjetnik traga ne 
privatajući gotova rješenja. Sartr ili pak neko drugi mu je možda 
blizak ali pokušava da ga zaboravi. Njega opterećuje jučerašnji 
događaj i susret u jednoj kulturnoj instituciji. 


Da kulturna institucija. Smrzavao sam se hodajući pola sata do 
kulturne institucije u Norveškoj i sjetio se kako je jednog umjetnika 
iz opkoljenog Lenjingrada, za vrijeme II svjetskog rata. Taj umjetni 
je bio pozvan od strane partijskih i birokratskih struktura da dođe do 
njih. Kada je stigao tamo, hodajući pola dana jer se sporo kretao 
zbog iscrpljenosti, rekli su mu da kao umjetnik treba da ovjekovječi 
ova stradanja i da svojim radom stimuliše narod na borbu. Drugu 
polovinu dana je iskoristio da se vrati i razmišlja o tome zašto mu 
birokrate nisu ponudile da nešto pojede. Naime, tada se u 
Lenjingradu dobijalo samo 50 grama hljeba na dan zbog neimaštine 
koju je uzrokovala opsada. 


Ja sam u ovih pola sata ramišljao o razlozima zašto se birokratija 
ponijela tako prema njemu. Jedan bi razlog mogao biti da pokažu 
kako i oni, onako ugojeni i debeli nemaju hrane. Drugi je razlog, 
možda, da bi mu pokazali ko gdje pripada i istakli svoju vlast. Treća 
vjerovatnoća je nedostatak empatije itd. Razmišljanja su slijedila 
jedna za drugim a onda kao udarac zaključak. Taj birokrata se ne 

pominje izuzev sam da je bila žena. Ne znam zašto se navodi da je 
žena. Možda zato što u patrijarhalnim kulturama sa prostora iz kojih 
dolazim, za ženu se kaže žena a za supruga čovjek. Kao da žena nije 
čovjek. Ali tu distancu upravo kroz ove pojmove koriste 
patrijaharhalne sredine želeći da ženu ponize. Umjetnik je postao 
slavan i onome što je uradio se odaje priznanje i historijski nije 
zaboravljen. 


Sa tim razmišljanjjma stigoh do konture ili kulture, odnosno 
kancelarije kulturne institucije. Prvo na ulazu odmah rekoh da mi je 
hladno a domaćin se nasmija. 


,Pa zar nije i suviše toplo."'Pa jeste, ovdje sa visokih spratova i 
zatvorenih prostorija svijet izgleda mnogo topliji. Ali, tamo vani, 
mnog je hladnije.", odgovorih. 


Priču nastavismo o meni kao komplikovanom tipu koji filozofira i 
galami. Pokušao sam da mu objasnim da je filozofija ljubav prema 
razmišljanju i da je to jedna od ljudskih osobina koja ga razlikuje od 
životinje, da moja komplikovanost jeste u jednostavnosti i traženju 
rješenja, da sam galamdžija samo zato što tražim da se poštuje 
ustav i zakon itd. Počeo je da mi objašnjava da ja ne trebam da 
tražim rješenja jer ih oni već imaju, da je sve relativno itd. 


Odgovorio sam mu da je možda relativno da sam ja sada i ovdje, ili 
možda nisam, ali nije relativno da sam ispustio vazduh i da će ubrzo 
da se čuje smrad. On je odmah potrčao da otvori prozor, a ja sam ga 
zamolio da ne puštamo smrad napolje jer je napolju i suviše mnogo 
smrada a ovdje toplo: ,Uostalom hladnoća će nam ući. Zato je bolje 
da koristiš onaj sprej kojim zamirišete sve okolo pa se smrad ne 
osjeti. Jeda pisac je rekao da u gomili smrdi ali je toplo." 


Reče mi da sam lud a ja mu odgovorih da je sve relativno. Pitah: 
,Sjeća li se one priče o mišu koji je došao da ga pregleda mačak. Kad 

ga je mačak pregledao, rekao je: ,Sa moje tačke gledišta nije ti 
ništa.To kaza pa ga smaza. Njam,njam!" 


E vidiš, tada nastavih: ,,Sa moje tačke gledišta ja nisam lud. Ludo je 
društvo. A u ludom društvu normalan čovjek je lud. Nasuprot tome, 
u normalnom društvu lud čovjek je lud. Dakle, sve kao što kažeš je 
relativno. Samo je jedno sigurno: da si ti na spratu a ja u prizemlju. 
Jer, u prizemlju i na ulici i ako nisi lud, ubrzo poludiš. Šanse da 
ostaneš normalan su male, jedino ako si sposoban da hodaš 
zatvorenih očiju. Kao slijepac možeš da uspiješ da ne poludiš. 

MEDIOKRITERIJA 


Mediji mu mozak pune 

A on radi što mu du'ne 

Pa kriterij sebi stavi 

Mediji da se slavi. 

Tako mu sad vječno biva 
Da slobodu svoju sniva, 
Kriterij mu medijska odaja 
Pa dva pojma on sad spaja 
I sebe kao mediokritet 
Oglašava. 

LJUBITELJI LIKA I DJELA 


Ljubitelji lika i djela 

Našega umjetnika 

Prije nego pređemo na jela 

Pardon djela, 

Mi mu se klanjamo 

Usput dio svog mozga 

Onaj koji razmišlja mi mu poklanjamo 
Jer uz njega mi smo veliki 

l razmišljat' ne bi trebali 

Jedinu zvrčku nam oni prave 

Koji jednu izreku slave: 

,Ništa nije sveto da ne može ustupiti mjesto 
Ljepšem i boljem." 

Esad Bajtal 
RECENZIJA 


Kao verbalna karikatura koja naglašava neljudsku, iščašenu 
stvarnost, i društvenu izopačenost, satira Alija Faruka Bisera, 
katoptrički, pelinovski gorkim odsjajem, isijava specifičnu viziju 
jednog društva u njegovoj moralnoj posrnulosti, iracionalno- 
patološkoj nekredibilnosti i ljudskoj neprihvatljivosti. 


Zajedljiva metafora iz naslova ove satirične zbirke, o čovjeku ,,koji je 
ujeo psa", samo je logički izraz one autorske jetkosti, koja se 
obračunava sa oholim besmislom naše iščašene stvarnosti, dok je 
očitava ogledalskom logikom sveprisutne životne izopačenosti. Jer, u 
ogledalski tačnoj slici svijeta, sve je doslovno isto, samo - naopako 
postavljeno - lijevo je desno, a desno je lijevo. U društvenoj optici te 
ogledalski obrnute logike i egosom zaošijane isključivosti, o kojoj 
satira ne želi da šuti, red i nered; dobro i zlo; moral i nemoral; 
ljudskost i neljudskost; lijepo i ružno - na cinično posuvraćenoj 
ljestvici socijalnih vrijednosti - automatski mijenjaju svoja mjesta. 


Dakle, samo je nemoral moralan; laž neupitna istina, a zlo jedino 
dobro. I, naravno, da, u uzročno-posljedičnom smislu tako iščašene i 
nametnute društvene logike - nije pametno biti pametan ni kritički 
istinoljubiv. Stoga je, kako to čitamo na ovim stranicama, 
ekskluzivno pravo na istinu dato još samo dvorskim ludama. Jer, 
stvarne lude, one koje su se domogle vlasti i društvene moći, 
podnose mirno samo tu vrstu ludačke kritike i bezopasne 
konkurencije. 


Uzdrman sveopštim besmislom životne svakodnevnice, i inercijom 
neupitno ustaljenih važenja i značenja, autor instrumentalizuje i 
spisateljski promoviše neskriveno ruganje i sprdnju, kao jedino 
smislen odgovor kojim nam durbinski primiče i razgolićuje praksu 
enormne društvene, moralne i ljudske izopačenosti našeg vremena. 

U metaforički ciničnoj ravni tog uvida, kmetska poslušnost, 
konformizam i slijepa nekritičnost, porađaju ironički uspio fantazam 
ljudi koji hodaju sa dvije, a žive i rade bez ijedne glave. 


Time se, domicilno čitana, jedna od satirčnih priča ovdje, 
asocijativno prigodno, primiče na dohvat aktualne državne b-h-s 
troglavosti i njene iskustveno porazne nesposobnosti odlučivanja, 
uzajamnog razumijevanja, logičkog sporazumijevanja i, konačno - 
samorazumijevanja porazne društvene patologije koju svojim 
djelovanjem nužno proizvodi. 


Samo tako mogući su i oni naizvrat obučeni građani (,sako navukli 
kao hlače, a hlače kao sako"), koji, logikom sveopšte društvene 
naopakosti, u ljekarskoj ordinaciji zatiču pacijenta kojeg, umjesto 
ljekar, liječi VKV automehaničar, dok na izborima, shodno 
prethodnom  paradoksu, ,za glavnog babu", pobjeđuje - 
vodoinstalater. | ne samo to. 


Svijet apsurda poprima dodatno apokaliptočne vizije one životne 
sveobuhvatnosti u kojoj se: išamarani  izvinjavaju svojim 
šamarateljima; žrtve svojim zločincima; a sin, se, do pobožnosti 
marljivo, izvinjava i pravda koljaču svojih roditelja ... Ukratko, iz reda 
u red, iz priče u priču, autor ove satirične zbirke, pokušava samo 


jedno - ,,ubiti glupost u letu", što je, po nekim mišljenjima, jedini i 
temeljni i cilj svake satire. 


Stoga, shodno iracionalnoj, etički falsifikovanoj realnosti u kojoj 
živimo (kako našoj, ovdašnjoj, tako i onoj planetarnoj), valja nam, 
juvenalovski kličući, glasno i jasno podržati autora: difficile est 
saturam non scribere (teško je ne pisati satiru). Tim prije što su 
nered, prljavština i nečist - svud oko nas - dosegli fantomske 
razmjere jezički neizrecivog fenomena, te, stoga, spadaju još samo u 
nadležnost ježevske, bodljikavo opominjuće i jedino preostale 
satirične naracije. 

Sutješčica, novembra 2018. 

RECENZIJA 
PRIČE ISPUNJENE "OLOVNIM DUHOM" 


lako je autor u svom osnovnom polazištu "potrefio" tj. dobro 
žanrovski označio književnu vrstu za kojom je posegnuo, kao satiru 
(iz više razloga najriskantniji književni oblik), jer "ubija glupost", on, 
u svojem rukopisu pod naslovom "Satire", slobodnoj igri dosjetljivih 
opservacija vidi i društvene, političke i moralne deformacije i 
poroke, te je blizak i humoreski, parodiji, burleski ili pak travestiji. 


Dakle, njegove ujedljive priče, u ime grotesknog, sarkastičnog i 
apsurdnog, izvrgavaju ruglu gorka saznanja o životu. Ponekad je riječ 
o crnom humoru, o svemu onome što narušava prirodne životne 
sokove. Naime, konvencionalno uvijek dolazi u sukob s prirodnim 
kao ekscentrično hladan nadrealni tuš (priča: "Naopaki grad"). 


Ako je riječ o humoru tada nam priče podižu raspoloženje u 
spoznavanju ljudi koji nas uveseljavaju svojom nesavršenošću i tad 
je autor posve nezlobiv, pogotovo kad se služi bosanskim 
žargonizmima ili narodskim govorom. Humoristično je i to što 
duhovite "nastranosti" uz fiziološku imaju i psihološku podlogu i do 
nas dopiru kao optimističan smijeh kroz suze. 


Tragični sarkazam svakako podsjeća na ruskog nadrealnog satiričara 
Danila Harmsa, a sveprisutni apsurdizam na slavnog Eugenea 
lonesca koji nam je otkrivao neke osnovne tjeskobe koje muče sve 
ljude. Stoga će satirične karakteristike zaista biti dominantne jer Ali 
Faruk Biser u svojim kratkim pripovjednim "biserima" uspijeva 
provući i neku etičku normu ne bi li je suprotstavio degradiranom 
svijetu. 


Njegovo nevino "cerekanje" uvažava principe razbora, pa i kada 


neskriveno personificira ili hiperbolizira ljude, stvari (cipele koje 
pjevaju) i događaje. Autor želi da poroci budu vidljivi i kroz dijalog 

koji također jetko otkriva mnoga zala društva (priča: "Džemokratija" 
i ''Čovjek koji je ujeo psa"). Ove su priče ispunjene "olujnim duhom" 
i vrckavošću koja ponekad blagonaklono otkriva sramotnu energiju 
društva i međusobnih odnosa. 


Sead Begović 

ALI BISER FARUK 


PR VAIJTEJEE 





ALI BISER FARUK je rođen 15. 11. 1956. Osnovnu školu i gimnaziju 

Objavljivao književne radove u časopisima i novinama i radove o 
kulturnoj istoriji regije Doboj. Rat provodi u Bosni i Hercegovini gdje 
u listu ,Gradina" objavljuje ratne satrire. 

norveškom 1997., ,,Oni ne pucaju na nas" 1999., ,,Mistična riječ 
domovina", 2009., ,,Pletenica od 200 čestitki" 2011. , Oteta prošlost 
2014. 


U Norveškoj piše i režija dvije dvojezične predstave (bosanski- 
norveški): ,Mir nemira - Ufredens fred" i ,,Ko si ti? - Hvem er du?" 


Zastupljen u ,Druga svjetlost" 1983. (Zbirka radova članova 

Kontakt: 

